Adalet.az | Mirmahmud Mirəlioğlu: “Yüz qramdan sonra ağızlarına gələni yazırlar” - MÜSAHİBƏ Adalet.az | Mirmahmud Mirəlioğlu: “Yüz qramdan sonra ağızlarına gələni yazırlar” - MÜSAHİBƏ Adalet.az | Ədalət -\n51497 | 2018-06-08 10:45\nKulis.az"İşdən kənar” layihəsində Klassik Xalq Cəbhəsi Partiyasının sədri Mirmahmud Mirəlioğlu ilə müsahibəni təqdim edir.\n- Ən çox hansı kitabları oxuyursunuz?\n- Açığı mənim daimi mütaliə elədiyim əsərlər var, mütəmadi olaraq onlara qayıdıram. Klassikləri oxumağı sevirəm. Məhəmməd Füzulini, Sabiri oxuyuram. Gündəlik mütaliə edəcəyim kitab isə Qurani-Kərimdir. Həftə ərzində yeni çıxan kitablara, yazılara nəzər yetirirəm, oxuyuram.\n- Nizamini də oxuyursunuz?\n- Nizamini oxumaq üçün bir vaxtlar ikinci ixtisas kimi fars dilini öyrənmişdim.\n- Nəticə nə oldu, oxuya bilirsiniz?\n- Özüm üçün oxuyuram. Lüğətin köməkliyindən istifadə edirəm. Bir vaxtlar farsların qarşılarına qoyduqları bir məqsədləri vardı, isbatlamaq istəyirdilər ki, Nizami fars şairidir. Vəhid Dəstigirdi adlı məşhur fars nizamişünası vardı. O deyirdi ki, mən qarşıma məqsəd qoydum, Nizaminin fars şairi olduğunu isbatlamaq istədim. Otuz il bu işlə məşğul olandan sonra nəhayət onun türk şairi olduğunu anladım. Deyilənə görə, Dəstigirdi hər dəfə "Xəmsə”ni əlinə götürəndən sonra Quran kimi öpüb gözünün üstünə qoyurmuş. Bir dəfə "Xəmsə”ni öpmür. Köməkçisi sual verəndə ki, ustad niyə belə etdin, əlinin arxası ilə "Xəmsə”ni itələyib deyir, bundan türk ətri gəlir. Mən də "Xəmsə”ni oxuyanda Nizaminin türk olduğuna əmin oldum.\n- Quranı nə dilində oxuyursunuz?\n- Daha çox tərcümələri oxuyuram, ərəbcəm zəifdir. Xüsusilə mənim xoşuma Qurana yazılmış şərhlər xoşuma gəlir, özü də Tehranda çıxan yox, Ankarada çıxan şərhləri daha çox bəyənirəm. Azərbaycanlı alim Mirəbdül Kərim Bakuvinin də şərhləri var. Nəhayət 110 il sonra nəşr olundu. Onun kitabını oxumağı sevirəm.\n- Quranı oxuyarkən, sizdə şübhə yaradan nəsə olubmu?\n- Mümkün deyil. Yəqinliklə və imanla qəbul edəndə şübhə ola bilməz. Şübhə olan yerdə iman ola bilməz. Mən Quranı ilahi kəlam kimi qəbul etdiyim üçün mənim üçün şübhə yeri ola bilməz.\n- Ancaq bir sıra din xadimləri söyləyirlər ki, Quranda yerin müstəvi şəklində olduğu yazılıb. Deməli, Yer kürə formasında deyil, fizika, astronomiya elmləri bizə yalan deyir.\n- Mən Quran üzrə mütəxəssis deyiləm. Mən orda yazılanların hamısını doğma, ehkam kimi qəbul edirəm. Ona görə də mövqeyim fərqlidir. O ayələrin hər birisini də ilahi kəlam kimi qəbul edirəm.\n- Yəni elm Quranda yazılanları inkar eləsə razılaşmayacaqsınız.\n- Elə bir şey qətiyyən ola bilməz. Qurani-Kərimdə elə bir ayə, elə bir kəlmə, elə bir hərf yoxdur ki, elmin əleyhinə olsun. Quran elmə təşviq edir.\n- Özünüz seyid nəslindənsiniz. Möcüzələrə, övliyalara inanırsınızmı?\n- İnsanın özü elə möcüzədir, bir də görürsən ki, bacarmadığı işi görür. Seyid Çabuk əgər Çanaqqalada 260 kiloqramlıq mərmini qaldıra bilirsə, bu nədir? Möcüzədirsə möcüzədir, qəhrəmanlıqdırsa qəhrəmanlıqdır.\n- Seyid olduğuna görə qaldırıb?\n- Yox. Məsələ burasındadır ki, qaldırıb da. Kim necə istəyirsə o cür də izah edəcək. Kəramət məsələsi ayrı şeydir, amma yalnız elm olmayan yerdə insan möcüzəyə inana bilər. Onda da möcüzə mövhumatın bir hissəsinə çevrilir. Amma əsl möcüzə yaradılış, insandır. Bundan artıq möcüzə olar?\n- Tez-tez mətbuatda müzakirə olunan məsələlərdən biri də pirlərdir. Bəzi din xadimləri pirlərə getməyi pisləyir. Bizdə isə bu ənənə geniş yayılıb.\n- Mən insanların seçimlərinə hörmətlə yanaşmağın tərəfdarıyam. Biz istəyirik ki, bir kitabla, bir verilişlə, bir təşkilatın qərarı ilə insanları dəyişək. Mümkün deyil. Ona görə insanların düşüncələrinə hörmət eləmək lazımdır. Birinin pirə münasibəti pozitivdir, o birininki neqativdir. Biri ateistdir, o biri krişnaiddir. Hamıya sayğı ilə yanaşmaq lazımdır. Bu da onun seçimidir. Amma deyə bilməzsən ki, sən pirə get, ya getmə, mən pirə gedəni də, getməyəni də normal qəbul edirəm. Azərbaycanda əvvəllər oturuşmuş İslam institutu olub, təəssüf ki, sovet dövründə bu ənənə dağıldı. Ona görə də hazırda bizdə əsaslı şəkildə işlənmiş fikirlər azdı, hərə bir söz deyir.\n- Roman, povest oxuyursunuzmu?\n- Dostlarım məsləhət görəndə oxuyuram. Qarşıma nəsr oxumaq məqsədi qoymuram. Mənim işim tarix, siyasətdir deyə daha çox bu sahəyə aid kitabları mütaliə edirəm.\n- Sevdiyiniz romanların adını çəkə bilməzsiniz?\n- Sevgi dövlətə, millətə olmalıdır. Əlahiddə, xüsusi sevdiyim roman yoxdur. Gənclikdə rus romanlarını çox oxumuşam. İndi roman oxumağa vaxtım çox qalmır.\n- Müstəqillik dövrü ədəbiyyatından oxuduqlarınız var?\n- Mən gənc nəslin içərisində sona qədər oxuduqlarım yoxdur. Amma əsərlərinə baxıram, müxtəlif məsələlərlə bağlı yazılarını oxuyuram.\n- Bəyəndiyim də var.\n- Yox, ad çəkməyəcəm. Ola bilsin, kiminsə adını unudaram. Gənclərdə bəyənmədiyim nədir? Özlərinə qədər olan hər şeyi inkar edirlər.\n- Əslində, özlərini modernist adlandırırlar. Amma hər şeyi inkar üzərində qurmaq doğru deyil. Hətta klassikləri bəyənməyənlər, Məhəmməd Füzuliyə, öz dədəsinə lağ edənlər var.\n- Axundov da Füzulini bəyənmirdi. İndin biz ikisini də klassik kimi qəbul edirik.\n- Axundovun məqsədi, dünyagörüşü başqaydı. Axundov tamamilə yeni cərəyanın pioneri idi.\n- Bəlkə indiki gənclər də yeni cərəyan gətirmək istəyir?\n- Ola bilər, onlar nə istədiklərini özləri bilirlər. Axundovun taleyi, gördüyü işlər ortadadır. Ola bilər ki, kimsə Axundovun yerişini yerisin, amma bacarmasın.\n- Sizin Axundova münasibətiniz necədir?\n- Axundova heç kəsdə birmənalı münasibət yoxdur. Onun xidmətləri də var, amma həm də bu xidmətlərin əksəriyyəti aldığı tərbiyəyə görə, rejimə görə, dövrünün siyasətinə görə özünəqədərkiləri inkardır. Buna baxmayaraq, dinə olan münasibətinə görə Axundovu kənara qoymaq olmaz. Məncə, Axundovun aldığı tərbiyəyə, təhsilə görə onun dinə münasibəti belə də olmalı idi. Bir də ki, 2018-ci ilin gözü ilə Axundova baxmaq olmaz, XIX əsrin tarixi şərtlərini də mütləq nəzərə almaq lazımdır. Klassiklər barədə danışarkən bu şərtləri gözləmək gərək.\n- Belə bir fikir də var ki, klassikləri bütləşdirmək olmaz, yeri gələndə səhv fikirlərinə görə tənqid də etmək gərək.\n- İnsanların düşüncələrinə hörmətlə yanaşmaq lazımdır, amma həmin düşüncə sahibləri özləri də ən azından özlərinə hörmət eləməlidir. Beş adam var, düşüncəsi, qabiliyyəti, ağlı kəsdiyi budur. Ona hörmətlə yanaşmaq lazımdır da. Nə erkən orta əsrlər deyil ki, asasan, nə də orta əsrlərdir. Tənqid etsinlər, amma təhqir etməsinlər. Bu qəbuledilməzdir. Birisi götürür Məhəmməd Füzulinin bir beytini, onu ələ salmağa başlayır. Hamı da başlayır həmin adamı tərifləməyə ki, sən demə bu istedaddır, Nobel mükafatı almağa layiqdir. Halbuki adamın qabiliyyəti buna çatır, yüz qramdan sonra belə fikirləşir deyə götürüb ağlına gələni və ağzına gələni yazır. Üzr istəyirəm, bu yazı deyil, bu sicilləmədir, bu fəlsəfə deyil, bu səfsəfədir.\n- Ümumən ədəbi prosesdən razısınızmı?\n- Ədəbi proses cəmiyyətdə ictimai-siyasi proseslərin güzgüsü və göstəricisidir. Cəmiyyətimiz nədirsə onun ədəbiyyatı da odur, cəmiyyətimiz nədirsə onun siyasəti də odur. Məğlub olmuş ölkənin ədəbiyyatı da bu cür olar. Yəni qəhrəmanlıq edilməlidir ki, o da yazılsın.\n- Əbülfəz Elçibəylə ədəbiyyat söhbətləri edirdinizmi?\n- Nə danışırdınız?\n- Bəyə kitablar göndərirdilər, onları oxuyub müzakirələr edirdik. Amma tələbəlik vaxtımda bəylə ilk söhbətimiz "Qətl günü” əsəri barədə olub. "Ədəbiyyat və İncəsənət” qəzetində "Qətl günü” haqqında bir məqalə çıxmışdı. Məqalədə tənqidçi yazırdı ki, mən "Qətl günü”nü iki dəfə oxudum, əsər mənə çox ağır gəldi. Elə söhbətimiz bu məqalə barədə oldu. Bəyə dedim ki, mən bu əsəri Bakı-Sumqayıt avtobusunda ayaq üstə oxumuşam. Amma məşhur filankəs də yazır ki, iki dəfə oxudum, çətin idi.\n- Kim idi o tənqidçi?\n- Ad çəkmək istəmirəm. Bəy də soruşdu ki, bu kişi bunu on beş ilə yazıb, sən nə təhər belə qısa müddətə oxudun? Mən də əsəri ona izah elədim. Burda nə var ki, yalandan deyəsən iki dəfə oxudum, oxucunu da aldadasan. Bax həmən görüşdən sonra bizim ədəbiyyat söhbətlərimiz başladı.\n- Bəy əsəri bəyənmişdi?\n- Elə mən də bəyənmişdim. Sadəcə olaraq tənqidçinin şişirdərək yazmağı mənim xoşuma gəlməmişdi. Sonra şairlərimizlə bağlı ayrı-ayır söhbətlərimiz olub, istər Kələkidə, istər Bakıda. Vaqif Bayatlı Odərlə bağlı, Ramiz Rövşənlə bağlı, Sabir Rüstəmxanlı ilə bağlı söhbətlərimiz olub. Bəy Azərbaycan ədəbiyyatını xüsusi qiymətləndirirdi və bizim də dərdimizin, xalqımızın taleyinin yaşadılmasında ədəbiyyatın müstəsna rolunun olduğunu deyirdi. Dövlətimizin, xalqımızın parçalanmasının uzun illər yaşadan ədəbiyyatımız olub. Onun tez-tez təkrarladığı bir misra vardı: "Vətən eşqi babalardan qalmış əziz bir yadigar...” Dünyada Azərbaycanı tanıtdıran istənilən şəxsin haqqında söhbətlərimiz olub. Təbii ki, klassik ədəbiyyatı da Elçibəy qədər bilən yox idi. Mən onun yanında belə söhbətlərə girişməzdim, ancaq məmnuniyyətlə qulaq asırdım.\n- Belə başa düşdüm, Elçibəyin ədəbiyyat, sənətə münasibəti ideoloji idi, yəni "sənət xalq üçündür” prinsipinə üstünlük verirdi.\n- O, bir az nəzəri məsələdir deyə bəyin dilindən, bəyin adından danışmaq məsuliyyət yaradır. Görürsünüz, bayaqdan mən adam adı çəkmirəm. Bizdə ən çox yanlış işlənən ifadələr; məsələn, "Füzuli burda düşündürür”, "Füzuli burda bunu demək istəyir”. Bəlkə sağlığında Füzulidən soruşsaydın, deyərdi ki, mən onu yox, başqa şeyi demək istəmişəm. Ona görə də Elçibəyin əvəzindən nələrisə danışmaq istəməzdim.\n- Bəs siz necə düşünürsünüz, sənət sənət üçündür, yoxsa sənət xalq üçündür?\n- Allah deyir ki, mən insanı ən son yaratdım, insana qədər yaratdıqlarımın hamısını da insan üçün yaratdım. Deməli, ən yüksək varlıq insandır və nə varsa da insana xidmətdir. Siyasət də elə olmalıdır, ədəbiyyat da. Zövqünü müəyyənləşdirməli, yaxud cilalamalıdır.\n- Yəni, xalq üçün olmalıdır?\n- Orxan Pamuka münasibətiniz necədir?\n- Mən ixtisasca tarixçiyəm. Biri var həqiqətən baş verənlər, bir də var onlara uzun illər keçəndən sonrakı münasibət. Biri də var mükafat üçün yazmaq; söy millətini, al mükafatını.\n- Nobel haqqında belə düşünürsünüz?\n- Mən Nobelə gedən bəzilərinin tutduğu yoldan danışıram.\n- Orxan Pamuku oxumusunuz?\n- Bir az oxumuşam. Yazıçı kimi yazıçıdır, təsviri də normaldır. Amma məni niyə söyməlidir, milləti niyə söyməlidir, niyə təhrif etməlidir? Və nəyə görə bu təhrifə mükafat verilməlidir? Bax söhbət budur. Məsələn, Çingiz Aytmatov gözləyirdi ki, ona Nobel mükafatı verəcəklər, ona görə 20 Yanvar həqiqətləri barədə susdu, danışmadı. Biz Azərbaycan cəmiyyəti olaraq ədəbiyyatı yalnız ədəbiyyat kimi qəbul edirik, amma dünya ədəbiyyatı həm də siyasət kimi qəbul edir. Dünya idmanı da siyasət kimi qəbul edir.\n- Heç kitaba pul xərcləyirsiniz?\n- Sovet zamanında nə bədii əsər çıxırdısa, hamısını alırdım. Başqaları sovet sənayesinin istehsal etdiyi içki-miçkini alanda mən kitab alırdım. İndi o kitabları məndən başqa oxuyan da yoxdur, çünki çoxu kirilcədir. Kitabxanamda beş mindən artıq kitab var. Mən bu gün siyasi ədəbiyyat alıram, tarixi ədəbiyyat alıram. Özü də aldığım kitabı birinci özüm oxumalıyam, sonra başqası oxuya bilər. İndi isə məndən başqa kitab oxuyan yoxdur.\n- Tez-tez kitab mağazalarına yolunuz düşür?\n- İldə bir-iki dəfə gedib özümə lazım olan kitabları alıram. Bədii ədəbiyyat isə nadir hallarda alıram.\n- Qələm adamları arasında dostlarınız varmı?\n- Milli azadlıq hərəkatından keçən hər kəslə dostluğum olub, sonralar da millət vəkili olduğum zaman münasibətlərimiz var idi. Ziyad Bünyadovdan tutmuş üzü bu yana bir çox ictimai xadimlə bağlı xatirələrimi yazmaq istəyirəm. Təəssüf ki, hələ buna vaxtım yoxdur. Amma hamısının qeydləri var. Yəqin, nə vaxtsa, bu qeydləri toplayıb xatirələrimi yazacam.\nŞəhid generalın xanımı: Bəlkə də telefonu sönməsəydi...\nZəlimxan Məmmədli: “Qələbə hökmən bu millətin alnına yazılıb” - MÜSAHİBƏ\n"Ədəbi mühitin haqsızlığı məni qorxutmur" - MÜSAHİBƏ\nMəhərrəm Əliyev: Düşmən bilməlidir ki, onun istənilən təxribatı ağır məğlubiyyəti və rüsvayçı iflası ilə nəticələnəcəkdir\nİlqar Əlfioğlu: “Mən Ağdam barədə yazı yazmamışam və yazmıram…”\nAqil Abbas: "Azərbaycan torpağının işğalı ilə heç vaxt razılaşmayacaq" - MÜSAHİBƏ\n"Qurandakı ayə də şairlərin xeyrinə işləmir" - MÜSAHİBƏ


admin 15:41 / 29 Aprel 2021\nYeni Azərbaycan Partiyasının (YAP) Xətai rayon təşkilatına yeni sədr əvəzi seçilib.\nUnikal.org-un əldə etdiyi məlumata görə, adıçəkilən partiyanın rayon təşkilatının İdarə Heyətinin qərarı ilə, sədr vəzifəsinin icrası Qurbanova Yeganə Məmmədəli qızına həvalə olunub.\nO, həm YAP Xətai rayon təşkilatının sədr müavini, həm də 265 saylı tam orta məktəbin direktorudur.\nQeyd edək ki, YAP Xətai rayon təşkilatının sabiq sədri H.Mirələmovun xanım işçisinə qarşı qeyri-etik hərəkətini əks etdirən video yayılandan sonra o, partiyadan çıxarılıb.\nZirvədə sadəlik dastan\n← Bu şəxslərə 1500 manat veriləcək – Sərəncam\nADDA-da təkrar ali təhsil almaq istəyənlərin nəzərinə! →


25 Fevral 17:54 | 1 123\nBu məxluq bir zaman "Üç Palma"da olduğu kimi Fransada da şəbi-hicran deyir\nAnormal müxalifətin, anormal ünsürlərdən ibarət olan bir ovuc toplumunun hər zaman əsas işləri əxlaqa, milli-mənəvi dəyərlərə, milli mentalitetimizə yad olan mövqe sərgiləmələridir. Onları ifşa edib, ağıllandırmağa, ən azı normal insan obrazında cəmiyyətə təqdim etmək də mümkün deyil. Çünki onların umacları el məsəlində deyildiyi kimi, əxlaqsızlıqdan, mənəviyyatsızlıqdan yoğrulub. Fikir verin, AXCP, Müsavat liderlərini və onların əlaltılarını rolunda çıxış edən trollarını Azərbaycan ictimaiyyəti, media orqanları kifayət qədər ibrətamiz ifadələrlə, məsləhətlərlə islah etməyə çalışıb, ancaq faydası olmayıb. Bu üzdəniraq ünsürlər öz keyfiyyətsizliklərini hər fürsətdə nümayiş etdirməyə çalışıblar. Araşdırmalar zamanı bəlli olur ki, onları birləşdirən başlıca məqsəd xarici işbazların, Azərbaycana düşmən kəsilən maraqlı dairələrin ayırdıqları qrantlardır. Hansı ki, bu qrantlar olmasa, Əli Kərimli, Cəmil Həsənli, Arif Hacılı və onların xaricdəki "Söyüş qrup"ları yaşam tərzlərini itirər və nə internet televiziyaları, nə canlı yayımları, nə də saytları fəaliyyət göstərməz.\nQrant olmasa Qənimət Zahid bədbəxt ola bilər\nXüsusilə, "Turan" adlı internet televiziya yaradıb, Azərbacanın milli və dövlətçilik maraqlarına zərbə vurmağı özünə peşə və mübarizə metodu seçən Qənimət Zahid bədbəxt günə qalar. Çünki Fransada ona qaşına-gözünə aşiq olub, elə-belə yaşamağa və söyüş söyməyə yer ayırmayıblar. Çoxları Q.Zahidin hansı əlləm-qəlləm əməllərin və "yuvanın quşu" olduğunu yaxşı bilir. Yaxın keçmişdə onun nə qədər xəyanətlər etdiyi, çoxsaylı tərbiyəsiz işlərlə məşğul olduğunu da ictimai-siyasi prosesləri izləyən hər kəsə məlumdur. Birmənalı şəkildə mövqe ondan ibarətdir ki, Q.Zahid tüfeyli, içki düşkün, pula hərisin biridir. Bu məxluq "Azadlıq" qəzetinin baş redaktoru olarkən işi-peşəsi insanları şantaj etməklə əldə etdiyi pulları özü kimi əxlaqda olan Əli Kərimli,\nAzər Əhmədov və digərləri ilə eyş-işrət məclislərinə xərcləmək olub. Onun pula hərisliyi pul-para olanda Ə.Kərimliyə də atmaqdan çəkindirməyib. Yayılan məlumatlara görə, Soros Fondunun "Azadlıq" qəzetinə ayırdığı 175 min avro pulu AXCP sədri və Qənimət Zahid bölə bilməyiblər. Soros Fondu həmin pulu Qənimət Zahidin hesabına köçürüb. Pula sahib olduqdan sonra Q.Zahid Ə.Kərimliyə rədd cavabı verib. "Yurd" şefinin israrlı yazışması Qəniməti yola gətirə bilməyib. Ə.Kərimli onun ardınca Fransaya öz adamını da göndərib. Dava-dalaş əlbəyaxa davaya çevrilsə də, Q.Zahid pulu verməkdən imtina edib.\n"Üç Palma" restoranında əxlaqslzıq\nQ.Zahid bəzən o qədər içib bir növ açarını itirmiş ki, ictimai asayişi pozmaqla yanaşı küçədən keçən qadınlara qarşı tərbiyəsizlik etməkdən də çəkinməyib. Belə ki, o, içkili olduğu üçün 2007-ci ilin mart ayında "Azərbaycan" Nəşriyyatının qarşısında Sevgiladə Quliyeva adlı qadına sataşmışdır. Dava-dalaşa polis də qarşmış və buna görə də, Q.Zahid məsuliyyətə cəlb olunmuşdur. Bu tərbiyyəsiz və eyş-işarət düşkünü olan Q.Zahid Xocalı soyqıqrımı günü "Üç Palma" restoranında özbək qızları ilə eyş-işrət məclisi qurmaqla hansı əxalaqa və mənəviyyata sahib olduğunu da nünayiş etdirmişdir. Buna görə, utanıb xəcalət cəkməkdən və ictimaiyyətdən üzr istəməkdənsə, Ə.Kərimli ilə birlikdə oyun qurub, ifşa olunduğu məclisin hakimiyyət tərəfindən təşkil olunduğunu uydurmuşdur. Hətta bir qədərdə uzağa gedərək bildirdilər ki, guya ki, Q.Zahidi döyərək, zorla əxlaqsız qadınlarla şəkillərini çəkmişdilər.\nQənimət Zahidin cibindən 8 min dollar çıxmışdır\nBaşqa maraqlı məqam ondan ibarətdir ki, o zamanlar Q.Zahidin baş redaktor olduğu "Azadlıq " qəzeti maliyyə çətinliyi ilə üzləşdiyi barə də, müxalif qəzetlərdə məlumatlar dərc olunurdu. Halbuki, Q.Zahid "Üç Palma" restoranında fahişələrlə yaxalanarkən üzərindən 8 min dollar pul çıxmışdı. Bu isə, onu sübut edir ki, Q.Zahid üçün aylıq maaşa göz dikən əməkdaşların üzləşdikləri maddi çətinlik əhəmiyyətsiz olub. Bu gün də, bu məxluq eyş-işarətindədir. Bir zaman "Üç Palma"da tüfeyli olduğunu nümayiş etdirirdisə, bu gün Fransada şəbi-hicran deyir. Özünü erməni lobbisinə təslim etməklə, lazımi qədər pul-para qazanır. Parisdə sülənir, restoranlarda gün keçirir övladlarını pullu məktəblərdə oxutdurur, mülk alır, kefi düşəndə yaxın ölkələrə də səfərlərdə edir. "Turan" adlı üfunət iyi verən qondarma internet telekanalizasiyada öz yeridə. Təbii ki, internet televiziyasının yayımını təşkil edib, ağlına deyil, ağızlarına gələni danışmaq havayı-müfəssəl deyil. Ayı haradasa 150 min yevro. Niyə də olmasın ki? Əgər Amerika Birləşmiş Ştatlarında öz evindən "Osman TV" adlı qondarma internet televiziyanın yayımına görə, ABŞ-ın qaranlıq dairələrindən S.Osmanqızı aylıq 100 min dollar alırsa, tüfeyli, eyş-işrət düşkünü olan Q.Zahid niyə də ki, S.Osmanqızından daha çox maliyyə vəsaiti almasın? Aldığı pula görə Azərbaycanın dövlət maraqlarına zərbə vurmağa hesablanan ittihamlar da səsləndirir, bəzən Ə.Kərimlinin, C.Həsənlinin canlı yayımlarını təşkil edib onlar vasitəsilə hədyanlar da səsləndirir. Ancaq nə deməsindən və ya hansı təhqiri söyləməsindən asılı olmayaraq Q.Zahidin adı üstündədir: Satqın və xəyanətkar, həm də tüfeyli, eyş-işrət düşkünü olan məxluq.


Məhkəmə blogeri vaxtından əvvəl azadlığa buraxmayıb\nAzərbaycan Cinayət Prosessual Məcəlləsinə görə, məhkum cəzasının yarısını çəkdikdən sonra cəzaçəkmə müəssisəsində tənbehi olmadıqda vaxtından əvvələ həbsdən azad edilməsi ilə bağlı məhkəməyə müraciət edə bilər\nQaradağ rayon məhkəməsi bloger Adnan Hacizadənin vaxtından əvvəl həbsdən azad edilməsi ilə bağlı müraciətini təmin etməyib. Azərbaycan Cinayət Prosessual Məcəlləsinə görə, məhkum cəzasının yarısını çəkdikdən sonra cəzaçəkmə müəssisəsində tənbehi olmadıqda vaxtından əvvələ həbsdən azad edilməsi ilə bağlı məhkəməyə müraciət edə bilər. Gənc bloger ötən il iyulun 8-də bədənə az xəsarət yetirmə ittihamı ilə həbs edilib və noyabrın 11-də məhkəmənin hökmü ilə 2 il müddətinə azadlıqdan məhrum edilib. O, həbsinin yarısını çəkdikdən sonra vaxtından əvvəl azadlığa buraxılması ilə bağlı məhkəməyə müraciət edib.\nMəhkəmə cənab Hacızadənin vaxtından əvvəl azadlığa buraxılmaması barədə qərarını cəzaçəkmə müəssisəsinin əməkdaşlarının mülahizələri ilə əsaslandırıb. Vəkil İsaxan Aşurov məhkəmənin qərarında qanunilik, əsaslılıq və ədalətlilik olmadığını deyir. “Cəzaçəkmə müəssisəsinin əməkdaşları blogerin tez-tez vəkil xidmətindən istifadə etməsini onun xarakterində ziddiyyət kimi xarakterizə etdi. Bu isə məhkəmənin Hacızadəni vaxtından əvvəl həbsdən buraxmaması üçün əsas kimi götürüldü”.\nOnun sözlərinə görə, penitensiar xidmətin nümayəndəsi, eyni zamanda blogerin cəzaçəkmə müəssisəsində özünü nümunəvi apardığını da deyib. Vəkil blogerin cəzaçəkmə müəssisəsində hər hansı tənbehinin olmadığını bildirib.\nAdnan Hacızadə də cəzaçəkmə müəssisəsində ictimai işlərdə fəal olduğunu deyib. Bloger abadlıq işlərində də fəallıq göstərdiyini məhkəmə heyətinin diqqətinə çatdırıb.\nBlogerlər Adnan Hacızadə və Emin Millinin həbsi beynəlxalq ictimaiyyət tərəfindən etirazla qarşılanıb. Amerika Dövlət Departamenti, ATƏT, Avropa Şurası, beynəlxalq insan haqları və jurnalist təşkilatları blogerlərin həbsdən azad edilməsi tələbi ilə çoxsaylı bəyanatlarla çıxış edib. Məhkəmə prosesini monitorinq edən beynəlxalq təşkilatlar onların həbsini azad medianın susdurulması istiqamətində addım kimi qiymətləndirib. Amnesty İnternational Emin Milli və Adnan Hacizadəni vicdan məhbusu kimi tanıyıb. Təşkilat inanır ki hər iki gəncin həbsi Azərbaycanda etiraz səslərinə qarşı davam edən qadağaların bir hissəsidir. “Blogerlər törədə biləcəyi həqiqi cinayətin deyil, ifadə azadlığı hüququnun sülh yolu ilə həyata keçirilməsinin hədəfi olub”- deyə təşkilat qeyd edib.\nAmerika Dövlət katibi Hillari Klinton da bu il iyulun 4-də Bakıya səfəri zamanı blogerlərin həbsdən azad edilməsi ilə bağlı məsələ qaldırdığını deyib. Dövlət katibi özünün və prezident Barak Obamanın blogerlər barədə çoxsaylı məktublar aldığını bildirib. “Mən onların tezliklə azadlığa buraxılacağına ümid edirəm”, - deyə xanım Klinton Bakıda gənclərlə görüşü zamanı qeyd edib.\n“Media Hüququ” institutunun direktoru Rəşid Hacılı Qaradağ rayon məhkəməsinin qərarını beynəlxalq ictimaiyyətin etirazına cavab kimi qiymətləndirir. “Bu məhkəmə qərarı Azərbaycan hökumətinin beynəlxalq çağırışları nəzərə almayacağına işarədir”.


“Nazir heç yerdə deməyib ki, hicab qadağan edilir”.\nBunu AzadlıqRadiosunun “İşdən sonra” proqramında Dini Etiqad və Vicdan Azadlıqlarını Müdafiə Mərkəzinin (DEVAMM) rəhbəri İlqar İbrahimoğlu deyib. Onun sözlərinə görə, hicabla bağlı oxşar məsələlər təhsil müəssisələrində hər il yaşanır.\nİ.İbrahimoğlu deyir ki, Təhsil naziri həmin açıqlamasında konkret olaraq məktəbli formalarını nəzərdə tutub:\nNAZİR DEYİR Kİ, LAZIM GƏLƏRSƏ BELƏ EDƏRİK\n“Nazir heç yerdə deməyib ki, hicab bundan sonra olmayacaq. Biz onun dediklərinə diqqət yetirsək, Misir Mərdanov deyib ki, məktəbli formasına keçilməlidir. Hicabla bağlı suala yenidən qayıdanda aydın olur ki, bu günə heç bir qərar yoxdur. Nazir cavab verir ki, lazım gələrsə, biz belə edə bilərik”.\nDEVAMM rəhbəri inkişaf etmiş ölkələrdə geyim məsələlərinə sərbəst yanaşıldığını bildirib:\nCAMAAT ORDA SƏRBƏSTDİR\n“Bu mövzu ümumiyyətlə gülməlidir. Bugünlərdə Almaniyadan gəlmişəm. Camaat orda tam sərbəstdir. Dünyanın hər yerində məktəb də universitet də bu məsələdə sərbəstdir. Hesab etmirəm ki, Azərbaycan belə bir repressiv addım ata”.\nHüquqşünas Ələsgər Məmmədli isə deyir ki, təhsil hüququna qoyulan məhdudiyyətlər hökmən qanuni əsaslarda və konstitusion çərçivədə olmalıdır:\nBELƏ BİR NORMA YOXDUR\n“Yəni Konstitusiyanın yol verdiyi ölçüdə olmalıdır. Bunu məhdudlaşdırarkən də demokratik cəmiyyətin zərurilik testindən keçirilməlidir ki, həqiqətən bu demokratiyanın yaşaması üçün vacib addımdır. Bizim mövcud qanunvericilikdə belə bir norma yoxdur”.\nƏləsgər Məmmədlinin sözlərinə görə, orta məktəblərdə bunun dini azadlıqlara müdaxilə olduğunu demək mümkün olmasa da, ali məktəblərdə təhsil alan tələbələr üçün bu hüquq pozuntusudur:\n18 YAŞ VƏ ONDAN AŞAĞI\n“Orta məktəblərdə yaşı 18-dən aşağı olan insanlar təhsil alır və onların hələ öz dinini və ya dini inanclarını sərbəst şəkildə ifadəsini iddia etmək doğru olmaz. Çünki onlar nəticə etibarı ilə valideyn himayəsində olan insanlardır. Bu baxımdan orta məktəblərdə vahid formanın tətbiqi bu və digər hallarda dini azadlıqlara müdaxilə kimi təsbit oluna bilməz. Amma ali məktəblərdə bu və ya digər formada baş örtüyü olan insanların təhsil hüququna müdaxilə etmək birbaşa təhsil hüququnun pozuntusudur”.\nHüquqşünas deyir ki, əgər belə bir qərar verilsə, Azərbaycanda bu qərarın söykənə biləcəyi qanun və konstitusion norma yoxdur.\n“HİCAB SƏRƏNCAMDA NƏZƏRDƏ TUTULMUR”\nTəhsil üzrə ekspert Məlahət Mürşüdlü isə deyir ki, hər şey qanuni şəkildə, insan hüquqları tapdalanmadan olmalıdır:\n“Məktəbli formasına keçidlə bağlı sərəncam var. Bu sənəddə məktəbyaşlı qız uşaqlarının hicabla məktəbə gəlməsi nəzərdə tutulmur. Bu gün istər məktəb rəhbərlərinin, istərsə də Təhsil Nazirliyinin istinad etdikləri həmin sərəncamdır. O sərəncamda göstərilir ki, məktəbli forması hansı olmalıdır. Hicab orada nəzərdə tutulmur. Bunlar ondan irəli gəlir ki, “Təhsil haqqında” qanunda bunlar öz əksini tapmadı”.


Dünya Bankı pandemiyaya qarşı tarixinin ən böyük böhran əleyhinə vəsaitini ayırıb » GundemXeber İnformasiya Portalı\nGundemxeber.az » İqtisadiyyat » Dünya Bankı pandemiyaya qarşı tarixinin ən böyük böhran əleyhinə vəsaitini ayırıb\nTarix: 2-10-2021, 10:48 Bölmə :İqtisadiyyat Baxış: 209\nBu barədə Dünya Bankının “Annual Report 2021” hesabatında bildirilib.\nDünya Bankı COVID-19 xəstəliyinə qarşı peyvəndi üçün mövcud maliyyələşməni iki il ərzində 20 milyard ABŞ dollarına çatdırıb, yalnız bu maliyyə ilində 53 ölkəyə 4,4 milyard ABŞ dolları ayrılıb.\n“Ümumdünya Səhiyyə Təşkilatı (ÜST), Qlobal Peyvənd və İmmunizasiya İttifaqı (GAVİ), UNICEF ilə birlikdə 140 aşağı və orta gəlirli ölkədə təhlükəsiz paylama mexanizmləri hazırladıq. İnkişaf etməkdə olan ölkələrə peyvəndlərin çatdırılmasını izləmək, əlaqələndirmək və qabaqcadan çatdırmaq üçün IMF, ÜST, ÜTT və digər tərəfdaşlarla birlikdə çalışırıq”, - hesabatda deyilir.\nÜST COVID-19-a qarşı qlobal səviyyədə mübarizəyə ...\nAmerikalararası İnkişaf Bankı Latın Amerikasına ...\n“Peyvəndlər bərabər paylansaydı, indiyədək ...\nDünya Bankı Azərbaycan üzrə iqtisadi artım ...


Kənd yaşayış məntəqələrində yanğınlar daha təhlükəlidir\n20:06 02 Aprel 2020\nMən yanmasam, sən yanmasan... canımız da sağ olar, malımız da\n16:06 12.03.2020 Qısa URL\nKəndlinin illərlə alın təri ilə qurduğu ev və əşyaları qısa müddət ərzində yanıb külə dönür. Ailə qışın oğlan çağında küçədə qalır, əmlakını itirir. Bəzən isə yaşlı insanlar, kiçik yaşlı uşaqlar yanğından xilas edilə bilmir, həlak olurlar\nBAKI, 12 mart — Sputnik. Kənd yaşayış məntəqələrində mərkəzi istilik sistemi olmadığından soyuq aylarda evlər fərdi qaydada, daha çox sobalar vasitəsilə qızdırılır və bu amil qış fəslində baş verən yanğınların sayının artmasına öz təsirini göstərir. Bunun da əsas səbəbi evlər qızdırılarkən yanğın təhlükəsizliyi qaydalarına əməl edilməməsi, bəzi vətəndaşların səhlənkarlığı, həyətyanı sahədə işləyərkən sobaları yanılı - saatlarla nəzarətsiz vəziyyətdə qoyması, həmçinin həmin müddətdə evdə nəzarətsiz qalan uşaqların odla dəcəllik etməsi olur.\nSputnik Azərbaycan Fövqəladə Hallar Nazirliyinin Dövlət Yanğın Nəzarəti Xidmətinin şöbə rəisi daxili xidmət polkovniki Elnur Babayevlə kənd yaşayış məntəqələrində yanğınların baş vermə səbəbləri barədə danışıb.\nFövqəladə Hallar Nazirliyinin Dövlət Yanğın Nəzarəti Xidmətinin şöbə rəisi Elnur Babayev\n- Elnur müəllim, kənd yaşayış məntəqələrində yanğınların əsas baş vermə səbəbi nədir?\n- Səhlənkarlıq. Bu, bəzən çox böyük faciəyə səbəb olur. Kəndlinin illərlə alın təri ilə qurduğu ev və əşyaları qısa müddət ərzində yanıb külə dönür. Ailə qışın oğlan çağında küçədə qalır, əmlakını itirir. Bəzən isə yaşlı insanlar, kiçik yaşlı uşaqlar yanğından xilas edilə bilmir, həlak olurlar. Yaxud da suqızdırıcı cihazın hamam otağında qoyulması, təhlükəsizlik qaydalarının tələbləri pozulmaqla quraşdırılması və istismar edilməsi üzündən yaranan dəm qazı can alır, ailə faciəsi yaşanır.\n- Yanğın hadisələri daha çox nə zaman baş verir?\n- Yaz, yay ayları kəndlərdə işin gərgin dövrü olur. Bu dövrdə kəndli taxıl, ot yığır, meyvə-tərəvəz məhsullarını toplayır. Tonlarla məhsulu maşına yükləyib həyətə gətirməyin, onu harasa yığmağın, yerbəyer etməyin, yaxud satmağın öz çətinlikləri, əziyyəti var. Təəssüf ki, kənd zəhmətkeşlərinin bəziləri belə əzab-əziyyətlə topladıqları məhsulun haraya yığılması, qorunub-saxlanılması barədə ciddi düşünmür, Dövlət Yanğın Nəzarəti Xidmətinin əməkdaşlarının məhsulun yanğından qorunması barədə tövsiyələrinə məhəl qoymurlar.\nXidmətin inspektorlarının tələblərinə baxmayaraq onlar çox vaxt məhsulu, xüsusən də otu yağış isladıb çürütməsin deyə mal tövləsinin, yaxud evin çardağına, üstündən elektrik xətti keçən əl damına yığıb saxlamağa çalışırlar. Ancaq onlar otu evin çardağına, tövlənin üstünə yığanda sobanın tüstü borusundan çıxan ani qığılcımdan, elektrik xəttində baş verən qısaqapanmadan yanğın törənəcəyi barədə düşünmürlər. Bununla yanaşı, mal tövlələrinin əsasən kənddaxili avtomobil yollarının kənarında inşa edilməsinə üstünlüyün verildiyini və bu tikililərin üzərinə otların yığılmasını nəzərə alsaq, yol keçən şəxs tərəfindən atılmış və küləyin nəticəsində otun üzərinə söndürülməmiş siqaret kötüyünün düşməsi də yanğının baş vermə ehtimalını artırır.\nÜmumiyyətlə, tikililərin çardaq hissəsinə yanar materialların, bu halda isə açıq və ya kipləşdirilmiş şəkildə otların yığılması yanğın təhlükəsizliyi qaydalarının tələblərinə zidd olmaqla yanaşı, həm də real təhlükədir.\nYanğın törətdikləri bəs deyil, hələ bir...\nTikinti zamanı kənd yaşayış evləri ilə mal tövlələrinin yanğına qarşı ara məsafələrinə riayət olunmalıdır.\n- Kənd yaşayış məntəqələrində şəhərdən fərqli olaraq yanğınla mübarizə fərqlidirmi?\n- Əlbəttə. Belə ki, baş vermiş yanğının söndürülməsi üçün əlavə köməyə ehtiyac yarandıqda şəhər yerində bu məsələ qısa müddətdə öz həllini tapdığı halda, kənd yaşayış məntəqələrində isə qonşu rayonlara müraciət etmək zərurəti yaranır. Məsafəni və bəzən çətin keçilən dağ yollarını nəzərə alsaq, təhlükənin miqyası böyüyə bilər. Ona görə də kənd təsərrüfatında çalışan hər bir təsərrüfatçı Dövlət Yanğın Nəzarəti Xidmətinin əməkdaşları tərəfindən verilən tövsiyələri icra etməli, öz əmlakı ilə yanaşı, başqalarının da zəhmətinin hədər getməsinə yol verməməlidir.\nXatırladaq ki, son vaxtlar kənd yerlərində evlərdə və təsərrüfat sahələrində yanğınlar həm maddi zərərlərə yol açıb, həm də insanların xəsarət almasına səbəb olub. Martın ilk günündə İsmayıllı rayonunun Quşencə kəndində Osmanlı Əli Əhliman oğluna məxsus mənzildə qaz sızması səbəbindən güclü partlayış baş verib. Hadisə zamanı ev dağılaraq yararsız hala düşüb, 3 nəfər xəsarət alıb.\nMartın 9-da Nügədiqazmalar və martın 10-da Yuxarı Tüləkəran kəndləri ərazilərində ehtiyatsızlıqdan meşə və quru otlaq, eləcə də bağ sahələri, martın 11-də Zaqatala rayonunun Qalal kəndi ərazisində mürəkkəb relyefli dağlıq ərazidə yanğın olub.\nZaqatalanı qorxuya salan yanğın söndürüldü - FOTO\nDaha bir nazirlik təhlükəsizliyimiz üçün xəbərdarlıq etdi - VİDEO\nİsmayıllıda evdə partlayış baş verib, bir ailənin 3 üzvü yanıb\n17:52 Havayı yerə benzin sərf etməyin: qaytaracaqlar


İstanbulun yeni aeroportundan mərkəzə necə gedək? - FED.az\n13:55 24 İyul 2019\nAprel ayının 7-dən etibarən AZAL və THY İstanbulun Atatürk aeroportlarına olan bütün reyslərini İstanbulun yeni aeroportuna etməyə başlayıb. Buna səbəb Atatürk aeroportunun bağlanmasıdır. Yeni aeroport İstanbulun Arnavutköy adlanan rayonunda yerləşir. Məşhur Taksim meydanından 44 km, Sultanahmed məscidindən 46 km aralıda yerləşir. Bu aeroport haqqında ən çox danışılan və narahat olunan məsələ nəqliyyat məsələsidir. Məsafə uzun olduğu üçün müddət də çoxdur. Gəlin baxaq görək aeroportdan şəhərə və geriyə necə getmək olar.\nEləcə də bax: AZAL Bakıdan Nyu-Yorka uçuşları - DAYANDIRMAQ İSTƏMƏDİ


Quliyev Fuad Əjdər oğlu – Direktorlar Şurasının Sədri\n15 sentyabr 1976-cı ildə Bakı şəhərində anadan olmuşdur.\nAzərbaycan Tibb Universitetini fərqlənmə ilə bitirmiş, Azərbaycan Dövlət İqtisad Universitetinin maliyyə fakültəsini bitirmişdir. Daha sonra Chartered Sığorta İnstitutunda sığorta təhsili almışdır. 2002-ci ildən sığorta sahəsində fəaliyyət göstərir və 2011-ci ilədək “Standard Sığorta” ASC-də İdarə Heyətinin sədr müavini vəzifəsində işləmişdir. Həmçinin 2011-2012-ci illər ərzində Rusiyada fəaliyyət göstərən PSQ “Osnova” şirkətində Baş direktorun müavini, “AFM Sığorta Brokeri” şirkətində İcraçı direktor vəzifələrində işləmişdir. 12 noyabr 2012-ci il tarixindən "AzRe Təkrarsığorta" ASC-nin İdarə Heyətinin sədri işləmişdir. 03 yanvar 2019-cü il tarixindən "AzRe Təkrarsığorta" ASC-nin Direktorlar Şurasının sədri vəzifəsinə təyin edilmişdir.\nSəfərov Vəlihəd Məmmədağa oğlu – Direktorlar Şurasının Üzvü\nMansurov Anar Eldar oğlu – Direktorlar Şurasının müstəqil üzvü\nSığorta sahəsində əmək fəaliyyətinə 2005-ci ildə “Alfa Sığorta” ASC-də başlamış, Direktor müavini vəzifəsində çalışmışdır, 2007-ci ildən “AzRe Təkrarsığorta” ASC-nin İdarə Heyətinin sədr müavini işləmişdir. Səhmdarların qərarı ilə 03 yanvar 2019-cu il tarixindən "AzRe Təkrarsığorta" ASC-nin İdarə Heyətinin sədri təyin edilmişdir. Azərbaycan, inglilis və rus dillərini bilir..\nMəmmədli Gündüz Zakir oğlu – Sədr\nAslanov Emin Cahangir oğlu – Üzv\nMirhadiyev Cavid Sənan oğlu – Üzv\nƏliyev Fərid Çingiz oğlu – Rəhbər\nƏfəndiyeva Lalə Əli Heydərovna - Baş mühasib\nMikayılov Sarxan Umudvar oğlu – Məsul Aktuari, Aktuar Departamentinin Direktoru\n1974-cü ildə anadan olmuşdur. 1996-cı ildə BDU Tətbiqi riyaziyyat və kibernetika fakültəsini fərqlənmə ilə bitirmişdir. 1996-2011-ci illərdə "Shollar Bottling Company”, “Baku Steel Company” və “İktex” MMC şirkətlərində informasiya texnologiyaları, proqramlaşdırma, planlaşdırma, texniki və maliyyə analizi sahələri üzrə məsul vəzifələrdə çalışmışdır. 2011-ci ildən etibarən sığorta sahəsində işləyir. Azərbaycan, Rus və İnglilis dillərini bilir.\nDavid Wansbrough-Jones – Məsləhətçi\nDavid Wansbrough-Jones beynəlxalq sığorta bazarında 45 illik iş təcrübəsinə malikdir. O, Mərkəzi və Şərqi Avropada sığorta və təkrarsığortanın inkişafına kömək edən məsləhətçi kimi fəaliyyət göstərmiş və bu regiondakı bir sıra sığorta və təkrarsığorta şirkətləri, həmçinin Dünya Bankı tərəfindən dəvət olunmuşdur. David Wansbrough-Jones müxtəlif vaxtlarda Polish Re şirkətində məsləhətçi və Qazaxıstanda London-Almaty Insurance Co şirkətində İdarə Heyətinin üzvü kimi çalışmışdır. O, 2007-ci ildən 2010-cu ilə kimi Sava Re şirkətində Təkrarsığorta əməliyyatlarının rəhbəri və rəhbərliyin məsləhətçisi olmuşdur. Hal hazırda isə Polşanın ‘Wygodnie.pl’ internet səhifəsinin İdarə Heyətinin Sədr müavinidir. 2015-ci ildən etibarən David Wansbrough-Jones “AzRe Təkrarsığorta” ASC-yə təkrarsığorta sahəsində məsləhət xidmətləri göstərir.


Zəngəzur da Azərbaycana qaytarılsın – Millət vəkili | 24saat\nZəngəzur da Azərbaycana qaytarılsın – Millət vəkili\nQondarma “Dağlıq Qarabağ respublikası”nın tanınması ilə bağlı qanun layihəsi Ermənistanın və onu himayə edən Minsk Qrupunun növbəti təxribatıdır.\nBunu Trend-ə Milli Məclisin deputatı Bəxtiyar Əliyev deyib.BUNLARA DA BAXIN\nB.Əliyev qeyd edib ki, əgər Minsk Qrupu Ermənistanın bu cür təxribatına reaksiya vermirsə, deməli, onlar əvvəldən də bunu bilirdilər.\nO bildirib ki, bu qanun layihəsi Ermənistanın işğalçı olduğunu sübut edən faktdır və ona qarşı təcili sanksiyalar tətbiq edilməlidir.\tMillət vəkili hesab edir ki, Azərbaycan özü ilk mərhələdə əzəli torpaqlarımız olan Zəngəzurun Azərbaycana birləşdirilməsi ilə bağlı qanun layihəsi hazırlamalıdır: “Azərbaycanın tarixi torpağı olan Zəngəzur qeyri-qanuni olaraq o vaxt Ermənistana verilib. O torpaqların geri qaytarılması haqqında Azərbaycan Milli Məclisi qanun qəbul etməlidir və öz hüquqlarını tələb etməlidir. Çünki bunun hüquqi əsasları var. O torpaqlar Azərbaycanın olub, sonradan qeyri-qanuni yolla Ermənistana verilib. Dağlıq Qarabağın isə Ermənistana heç bir aidiyyəti olmayıb. Çünki Ermənistan özü Azərbaycan torpaqlarında yaradılıb”.\nB.Əliyev bu təkliflə Milli Məclisdə çıxış etmək niyyətindədir.


Avstriyada seçkilər: yeni federal Kansler yenə də Sebastian Kurts olacaq\n07 Oktyabr 2019 - 18:11\nAvstriyada seçkilər:yeni federal Kansler yenə də Sebastian Kurts olacaq\nAvstriyada keçirilmiş parlament seçkilərinin rəsmi nəticələri elan olunduqdan sonra oktyabrın 7-də dövlət başçısı Aleksander Van der Bellen seçkilərdə qalib gələn Avstriya Xalq Partiyasının (ÖVP) sədri Sebastian Kurtsu qəbul edib.\nAzərtac xəbər verir ki, Avstriya Prezidenti Administrasiyasının yerləşdiyi Hofburq sarayında keçirilən görüşdə A.Van der Bellen S.Kurtsa yeni hökuməti təşkil etmək üçün mandat verib. Bununla da keçmiş hökumətdə Kansler vəzifəsini tutan S.Kurts növbəti hökuməti də qurmaq səlahiyyətini rəsmi şəkildə əldə edib.\nGörüşdən sonra S.Kurts mətbuata verdiyi açıqlamada parlamentdə təmsil olunan bütün partiyalarla ilkin koalisiya danışıqları aparacağını elan edib. O, mümkün qədər qısa zamanda sabit və yüksək fəaliyyət qabiliyyətinə malik hökumətin qurulacağına ümidvar olduğunu bildirib.\nS.Kurts oktyabrın 8-dən etibarən parlamentdə təmsil olunan partiyaların rəhbərləri ilə görüşlər keçirəcək. İlk görüş seçkilərdə ikinci yer tutan Avstriya Sosial-Demokratlar Partiyasının (SPÖ) sədri Pamela Rendi-Vaqner ilə olacaq.\nSiyasi müşahidəçilər seçkilərdən sonra Avstriya Xalq Partiyası və Avstriya Azadlıq Partiyası arasında koalisiyanın bərpa olunacağına dair proqnozlar verilsə də, S.Kurts bütün siyasi tərəfdaşlara koalisiya danışıqları üçün şans verəcəyini və yeni hökumətlə bağlı bütün mümkün variantların açıq olduğunu iddia edib.


Onların maaşları artırıldı - xezernews.az\nOnların maaşları artırıldı\nNazirlər Kabineti elmi və elmi-pedaqoji fəaliyyət sahəsində çalışan elmi dərəcəsi və elmi adı olan şəxslərin vəzifə maaşlarına elmi dərəcələrə və elmi adlara görə ödənilən əlavələrin məbləğinin müəyyən edilməsi haqqında qərar qəbul edib.\nXəzərNews.az xəbər verir ki, bununla bağlı baş nazir Artur Rasizadə qərar imzalayıb. Qərara görə, elmi və elmi-pedaqoji fəaliyyət sahəsində çalışan elmi dərəcəsi olan şəxslərin vəzifə maaşlarına elmi dərəcələrə görə ödənilən əlavələrin məbləği dəyişib:\nAzərbaycan Milli Elmlər Akademiyasında, habelə digər dövlət orqanlarının elmi, elmi-tədqiqat müəssisə və təşkilatlarında çalışan elmlər doktoru elmi dərəcəsi olan şəxslərə 50 manat (bilavasitə ixtisası üzrə çalışanlara 100 manat), fəlsəfə doktoru (elmlər namizədi) elmi dərəcəsi olan şəxslərə 30 manat (bilavasitə ixtisası üzrə çalışanlara 60 manat); dövlət büdcəsindən maliyyələşdirilən digər müəssisə və təşkilatlarda (icra hakimiyyəti orqanlarından başqa) bilavasitə ixtisası üzrə çalışan şəxslərə: - elmlər doktoru elmi dərəcəsinə görə - 80 manat; fəlsəfə doktoru elmi dərəcəsinə görə - 40 manat.\nElm və elmi-pedaqoji fəaliyyət sahəsində çalışan elmi adı (dosent və professor) olan şəxslərin vəzifə maaşlarına elmi adlara görə ödənilən əlavələrin məbləği "Dövlət və bələdiyyə təhsil müəssisələrində işləyən elmi-pedaqoji kadrların vəzifə maaşlarına elmi dərəcələrə və elmi adlara görə əlavələrin həcminin müəyyən edilməsi haqqında" Azərbaycan Respublikası Nazirlər Kabinetinin 2010-cu il 27 may tarixli qərarında nəzərdə tutulmuş həcmdə müəyyənləşdirilib. Dövlət büdcəsindən maliyyələşən müəssisə və təşkilatlarda çalışan işçilərə elmi dərəcəyə və elmi ada görə aylıq vəzifə maaşlarına müəyyən edilən əlavələr dövlət büdcəsinin xərclərində həmin müəssisə və təşkilatlar üçün nəzərdə tutulan müvafiq vəsaitlər hesabına ödənilir. Elmi dərəcəyə və elmi adlara görə müəyyən edilən əlavələr işçi tam ştat üzrə işlədikdə 100 faiz, yarımştat üzrə işlədikdə isə nəzərdə tutulan məbləğin 50 faizi həcmində ödənilir. Özünümaliyyələşdirmə formasında fəaliyyət göstərən müəssisə və təşkilatlarda bu əlavələrin həcmi və ödənilmə qaydası kollektiv müqavilələrin şərtləri ilə müəyyən olunur. Bununla da Nazirlər Kabinetinin "Büdcədən maliyyələşdirilən bir sıra idarə və təşkilatlarda çalışan işçilərin vəzifə maaşları və tarif dərəcələri haqqında" 1992-ci il 31 dekabr tarixli qərarının 9-cu hissəsi və "Vəzifə maaşlarına elmi dərəcələrinə görə əlavələrin təyin edilməsi haqqında" 1994-cü il 19 aprel tarixli qərarı (3-cü hissə istisna olmaqla) ləğv edilib.\nQərar 2018-ci il yanvarın 1-dən qüvvəyə minəcək.\nXəbər 697 dəfə oxunub.


ADEX - Pilotsuz uçuş aparatları və intellektual sistemlər sahəsində innovasiyalar\nPilotsuz uçuş aparatları və intellektual sistemlər sahəsində innovasiyalar\nKamil Quliyev, “VİTTA Scientific-Technical” şirkətinin Baş direktoru\nŞirkət pilotsuz uçuş aparatları və intellektual sistemlər sahəsində öz innovativ məhsullarını təqdim edir. Bunların arasında “Stellar V” seriyalı – şaquli istiqamətdə uçuş həyata keçirən və uzaq məsafələrdə eniş edən, rəqəmsal “3G/4G” “VPN” şəbəkələrinin köməyi ilə telemetrik məlumatları və video axınlarını ötürmə imkanına malik olan PUA-lar və “M” seriyalı – çoxrotorlu, “Synapse” intellektual sistemi ilə təchiz edilmiş sənaye təyinatlı PUA-lar yer alır. Həmçinin, şirkət Azərbaycanda aparıcı texnoloji şirkətlərin innovativ həll variantlarını, o cümlədən “BIRD AMPS” raket hücumundan müdafiə sistemləri, hərbi aviasiyanın modernləşdirilməsi üçün kompleks və “GE” korporasiyasının aviasiya texnikası üçün yoxlama avadanlıqlarını təqdim edir.\nBununla yanaşı, şirkət hazırda süni intellekt - ölkənin milli qüdrətinin asılı olacağı başlıca texnologiya əsasında “Synapse” çoxfunksiyalı sistemin hazırlanması üzərində işləyir. “Synapse” sisteminin əsas funksiyası kəşfiyyat məlumatlarından (video / təsvir, mətn hesabatları, audio fayllar) məlum obrazların yüksək operativlik və dəqiqliklə tanınmasından ibarətdir. Bu funksiya ümumilikdə ordunun imkanlarını artırmağa kömək edir.\nŞirkətin “ADEX 2018” sərgisində iştirak etməkdə əsas məqsədi pilotsuz uçuş aparatları sahəsində innovativ məhsulları, hərbi aviasiyanın modernləşdirilməsi və aviasiyanın raket hücumundan müdafiəsi sahəsində əldə edilmiş texniki nailiyyətləri nümayiş etdirməkdir. Biz hesab edirik ki, “ADEX” sərgisi Azərbaycanda hərbi texnika sahəsində qlobal nailiyyətlərin təbliğinə imkan verir.


“TransCaspian 2015” və “Road and Traffic 2015” sərgiləri 12 may tarixində öz işinə başlayıb\n12 may tarixində Bakı Ekspo Mərkəzində 14-cü Beynəlxalq Nəqliyyat, Tranzit və Loqistika (“TransCaspian 2015”) və 5-ci Yubiley Xəzər Beynəlxalq Yol infrastrukturu və İctimai nəqliyyat (“Road and Traffic 2015”) sərgiləri öz işinə başlayıb. Hər iki sərgi fəaliyyətə başladığı ilk gündən Azərbaycan Respublikası Nəqliyyat Nazirliyi tərəfindən dəstəklənib. Azərbaycanda İxracın və İnvestisiyaların Təşviqi Fondu (AZPROMO) və Azərbaycan Respublikası Sahibkarlar (İşəgötürənlər) Təşkilatları Milli Konfederasiyası (ASK) da sərgilərə rəsmi dəstək verirlər. Həmçinin, “TransCaspian” sərgisi nəqliyyat sənayesi üzrə aparıcı təşkilat olan “ТРАСЕCА” ilə sıx əməkdaşlıq edir.\nBeləliklə, “TransCaspian 2015” sərgisində Azərbaycan, Almaniya, Avstriya, Belarus, Gürcüstan, Latviya, Litva, Rusiya, Fransa və İsveçrədən 72 şirkət təqdim olunacaq. Sərginin iştirakçıları arasında “Access Trans”, “Alstom Transport”, “ArcelorMittal” “Auto Lift Gmbh”, “AVP Technology” (“АВП”), Brest Elektrotexnika Zavodu, Qomel Vaqonqayırma Zavodu, “QT alümin-termit qaynaq”, “Liebherr”, “Matrix”, dəmiryol oxları istehsal edən “Murom Switch Works” (Murom) şirkəti, “Pakobo”, “Pervaya Lokomotivnaya Kompaniya”, “Stadler Rail Group”, “Trans Caucas Terminal”, “Transmaş” (Moskva) zavodu, “Transmaşholdinq” Ural Vaqon Zavodu və bir çox digər müəssisələr var. Sərgidə kommersiya şirkətləri ilə yanaşı, Azərbaycanın dövlət nəqliyyat strukturları – “Azərbaycan Dəmir Yolları” QSC, “Azərbaycan Xəzər Dəniz Gəmiçiliyi” QSC və Dövlət Avtomobil Nəqliyyat Xidməti də iştirak edəcək. İsveçrənin sərnişin vaqonları və ixtisaslaşdırılmış vaqon və tramvayların istehsalı ilə məşğul olan “Stadler Rail Group” şirkəti isə “TransCaspian 2015” sərgisinin sponsoru qismində çıxış edib.


Dövlət İmtahan Mərkəzi (DİM) bu gün Bakı və Naxçıvan şəhərlərində Xarici İşlər Nazirliyində diplomatik xidmətə qəbul üçün test imtahanı keçiriləcək.\nE-huquq.az xəbər verir ki, COVID-19 infeksiyası ilə əlaqədar ehtiyat tədbirləri çərçivəsində görülən işlərə uyğun olaraq imtahan binalarına yalnız tibbi maska daxil olmağa icazə veriləcək və namizədlərin məsafədən ölçə bilən elektron termometrlə bədən hərarətləri yoxlanılacaq, zəruri dezinfeksiyaedici vasitələrdən istifadə olunacaq. İmtahan zallarında namizədlərin bir-birindən lazımi məsafədə əyləşdirilməsi təmin olunacaq. Bundan əlavə, imtahanın idarə olunması prosesinə ümumi imtahan rəhbəri, imtahan rəhbəri, nəzarətçi-müəllim, mühafizə əməkdaşı və s. qismində yalnız COVID-19 peyvənd sertifikatı (və ya immunitet sertifikatı) olan şəxslər cəlb olunacaqlar.\nİmtahan bütün binalarda eyni vaxtda – saat 11:00-da başlanır. Saat 10:45-dən sonra gələn namizədlər imtahana buraxılmır.\nİmtahan binasına buraxılış vərəqəsində qeyd olunan vaxtda gəlmək lazımdır. İmtahan binasına mobil telefon və digər rabitə vasitələri, elektron cihazlar, kalkulyator, elektron məlumat daşıyıcısı, kitab, dəftər, jurnal, konspekt, məlumat kitabçası, lüğət, cədvəl, çanta və digər yardımçı vəsaitlər gətirmək qadağandır. İştirakçılardan imtahan binasına əlavə əşyaları gətirməməyi xahiş edirik.\nİmtahan kağız daşıyıcılar vasitəsilə Bakı və Naxçıvan şəhərlərində, ümumilikdə 3 binada təşkil olunacaq. İmtahanda iştirak etmək üçün 478 namizəd qeydiyyatdan keçib. İmtahanının keçirilməsi üçün 3 ümumi imtahan rəhbəri, 5 imtahan rəhbəri, 45 nəzarətçi‑müəllim, 6 buraxılış rejimi əməkdaşı ayrılıb.


Tələbələrdən 3-5 min manat rüşvət tələb etdiyi deyilən müəllimlə bağlı | | Xural qəzeti\nƏsas Səhifə/CƏMİYYƏT/Tələbələrdən 3-5 min manat rüşvət tələb etdiyi deyilən müəllimlə bağlı\nTələbələrdən 3-5 min manat rüşvət tələb etdiyi deyilən müəllimlə bağlı\nBir neçə gündür sosial şəbəkələrdə Bakı Dövlət Universitetinin müəlliminin tələbələrdən rüşvət tələb etməsi ilə bağlı səsyazma yayılıb. Səs yazısının universitetin Beynəlxalq münasibətlər və iqtisadiyyat fakültəsinin müəllimi Sədaqət Əhmədovaya məxsus olduğu iddia olunur.\nSözügedən səs yazısında müəllim birinci imtahandan keçmək üçün 3-5 min manat arası pul tələb olunduğunu deyir: “İmtahandan kəsildinsə, ikinci şans verirlər, şansa bir də girirsən. Şansdan kəsildinsə, qalırsan sentyabra, payızda kəsilirsən. Belə də ki, 3-5 min arası puldur, verirsən, birincidən keçirsən”.\nOxu.az-ın redaksiyasına müraciət edən sözügedən fakültənin tələbələri də bildiriblər ki, kafedra müəllimi Sədaqət Əhmədova onlardan pul almaq üçün imtahandan kütləvi şəkildə kəsib.\n“Qafqazinfo” rüşvət iddiaları ilə bağlı BDU-nun Mətbuat xidməti ilə əlaqə saxlayıb. Sorğumuza cavab olaraq bildirildi ki, qeyd edilən məsələ ciddi araşdırılır:\n“Nəticəsi barədə ictimaiyyətə məlumat veriləcək. BDU-da son üç ildə daxili mühitin saflaşdırılması, tələbələrin biliyinin obyektiv qiymətləndirilməsi, şəffaflığın təmin olunması və neqativ hallarla mübarizə aparılması istiqamətində ardıcıl tədbirlər həyata keçirilir. BDU bu məsələdə tələbələri, müəllimləri və bütünlükdə ictimaiyyəti universitetə dəstək olmağa çağırır”.\nNərmin itkin düşən gün bacısını da maşına mindirmək istəyiblər\nTokayev Peterburqdakı çıxışına görə hədələndi


16:49 26-04-2021 180\nSon vaxtlar hakim komandada kadr dəyişikliyi ilə bağlı islahat, gənclərin idarəetməyə cəlb olunması təbliğatı gərəkən effekti vermir. Vəzifəyə gətirilən bir çox gənclər etmadı doğrultmurlar.\nBu sırada təxminən ilyarım öncə 43 yaşında Yasamal rayon icra hakimiyyətinin başçısı təyin olunan Elşad həsənov da var. 2019-cu ilin noyabrında Yasamal Rayon İcra Hakimiyyətinin başçısı təyin edilən Elşad Həsənovun fəaliyyətinə keçməzdən öncə cumhuriyyet.az olaraq qısa tərcümeyi halı diqqətinizə çatdırırıq.\nBeləliklə Elşad Həsənov kimdir?\n1997-ci ildə Bakı Dövlət Universitetinin hüquq fakültəsini fərqlənmə diplomu ilə bitirib. Elə həmin ilin dekabr ayında BDU-nun cinayət prosesi kafedrasında aspiranturaya qəbul olub.\n2001-ci ildən aspiranturanı fərqlənmə ilə bitirib. 2004-cü ilin noyabr ayında namizədlik dissertasiyasını müdafiə edərək, Azərbaycan Prezidenti yanına Ali Attestasiya Komissiyasının qərarı ilə hüquq elmləri namizədi, alimlik dərəcəsinə layiq görülüb. Hüquq sahəsində bir neçə elmi məqalənin müəllifidir.\n2015-ci ildə V çağırış Azərbaycan Respublikası Milli məclisi 17 saylı Yasamal 3-cü Seçki Dairəsindən deputat seçilib. İngilis və rus dillərini bilir. Partiya mənsubiyyəti yoxdur. Ailəlidir. İki övladı var.\nTəxminən 4 il Azərbaycan Ali Qanunverici orqanında təmsil olunan Elşad Həsənov bir deputat kimi ümumiyyətlə gözə görünməyib. Elşad Həsənovun adını cumhuriyyet.az olaraq internetdə axtarışa versək həmin dövrə aid onun bir-iki xəbər saytına verdiyi alayarımçıq, bir neçə cümləlik açıqlamasından başqa heç nə tapa bilmədik. Milli Məclisdə çıxışlarının da şahidi olmamışıq.\nElə seçiciləri də Elşad Həsənovu tapanlara xüsusi mükafat vəd ediblər. Yasamaldan deputat seçilən Aytən Mustafayeva, Ülvi Quliyev və Elşad Həsənovun seçiciləri bir-birinə qarışıblar. Qısası, Yasamalda heç kim hansı deputatın seçicisi olduğunu bilməyib.\nHeç şübhəsiz ki, Elşad Həsənov müstəqil namizəd kimi deputat seçilsə də, ancaq mövcud iqtidarın kadrlarındandır və o, özbaşına şəkildə parlamentdə mandat qazanmayıb. Yəni Yeni Azərbaycan Partiyasının qeyri-rəsmi siyahısındakı deputatlardan olub. Bəs Elşad Həsənov ona göstərilən etimadı, xalqın səsini layiqincə qiymətləndirə bilirmi?\nBu sualın cavabını bilmək üçün danışmaq lazım deyil, onun deputat seçildiyi dairəyə baş çəkmək lazımdır. Darmadağın yollar, işsiz vətəndaşlar, sosial problemlərini deməyə qapı tapmayan məzlum valideynlər və s. Düzdür, deputat seçicisini işlə təmin etmək iqtidarında deyil.\nLakin Elşad Həsənov seçicilərinin problemlərini rəsmi qurumların qarşısında qaldıra bilməzdimi? İş ondadır ki, bunu da etməyib. Biznesmen deputatlardan olan Elşad Həsənov sadəcə deputat olmaq üçün bu yola ayaq basıb, Yasamala ayaq basmasa da olardı.\nDeputat kimi səsini eşitmədiyimiz Elşad Həsənov icra başçısı təyin olunaraq mətbuata bildirmişdi ki, iş fəaliyyəti barədə indidən nəsə deyə bilməz: “İcra başçısı olaraq iş fəaliyyətimlə bağlı onu deyə bilərəm ki, bunu özünüz izləyəcəksiz. Əlimdən gələni əsirgəməməyə çalışacam. Bu təyinata görə bir daha dövlət başçımıza minnətdarlığımı bildirirəm. Mənə həvalə edilən işin öhdəsindən gəlməyə çalışacam”.\nAmma nə baş verdi? E.Həsənov Yasamala başçı təyin olunarkən rayonda ən ciddi problemlərdən biri “Sovetski” problemi idi. İlyarımdı icra başçısı kreslosunda əyləşən E.Həsənovun bu problemlə bağlı nə etdiyini cumhuriyyet.az olaraq bir neçə gün öncəki məlumat əsasında diqqətinizə çatdırırıq: “Bakının keçmiş sovetski məhəlləsinin bir qrup sakini aprelin 2-də Bakı şəhər Yasamal Rayon İcra Hakimiyyətinin binası önündə toplaşıblar.\nSakinlər onlara ödənilməli olan kompensasiyaların verilməsini tələb edirlər. Sakinlərdən bəziləri Yasmal Rayon İcra Hakimiyyətinin başçısı Elşad Həsənovun qəbulunda olublar. Görüşdən çıxan qadın sakinlərdən biri orada toplaşanlara deyib: “İcra başçısı bizə dedi ki, bütün məsələləri həll etməyə çalışırlar, Nazirlər Kabinetinə, Maliyyə Nazirliyinə məktublar göndərilib. Həmin məktublara cavablar gözlənilir. O dedi ki, yaxın 10-15 gündə məktublara cavab veriləcək”.\nElşad Həsənov ən azı “Sovetski” sakinlərinin problemlərinə diqqət göstərməklə fərqlənə bilərdi. Amma dəfələrlə evləri sökülənlər Yasamal İH qarşısına toplaşsa da ortada bir nəticə yoxdur. Sakinlərin cumhuriyyet.az-a dediyinə görə, onların bir çoxu ev ala bilməyib, kirayələrdə qalan varlar, qeydiyyatları belə yoxdur, polisdədir.\nŞikayətçilərin sözlərinə görə, Yasamal rayon icra başçısı Elşad Həsənov keçmiş başçı Əziz Əzizovun əməlləri haqda Bakı meri Eldar Əzizova məruzə etməliydi. Amma E.Həsənov da sakinlərin hüquqlarının bərpası istiqamətində heç bir addım atmayıb. Bu mənada 2020-ci il üçün icra başçısının nə hesabat verəcəyi də məntiqə uyğundur.\nElşad Həsənovun icra başçısı kimi fəaliyyəti rəsmi xronikada da qənaətbəxş görünmür. O, 2020-ci il hesabatını verməyi “unudub”. İH-nin rəsmi saytında yalnız 2019-ci ilin hesabatına rast gəlmək mümkündür.E.Həsənov isə 2019-cu ilin noyabrında təyinat aldığı üçün İH-nin saytındakı hesabat da onun dövrünə aid deyil. İcra başçısı 2020-ci il üçün hesabat təqdim etməliydi ki, onu da deyəsən, “yaddan çıxarıb”. Bu da hesabatlılıq, şəffaflıq və məsuliyyətlilik nöqteyi-nəzərdən Yasamal İH rəhbərliyinin nöqsanı kimi qəbul olunmalıdır.\nÜmumiyyətlə, E.Həsənov Yasamalın necə deputatı olubsa, elə də icra başçısıdır. Onun ən böyük “hesabatı” sərt karantin zamanı yaşı 65-dən yuxarı olan ahıl qadın günün günortaçağı “20 Yanvar” metrosu yaxınlığında küçə süpürməyə məhkum etməsi idi. Həmin vaxt yaşı 65-dan yuxarı olanların küçəyə çıxmasına qadağa qoyulmasına baxmayaraq, Yasamal Rayon İcra Hakimiyyətinə tabe olan MKTB rəhbərliyi yaşlı nənəyə küçə süpürdürdü.


Cin-bizimlə-muqavilə-baglamaq-ucun-olur-razilasma-olmasa-tarifləri-artiracam - PEYK.AZ\nTramp: Çin ilə razılaşa bilməzsək gömrük tarifləri artacaq\nDaily news Noy 17, 2019 11:36 75 0\nABŞ Prezidenti Donald Tramp, Çin ilə razılaşmamaları vəziyyətində, gömrük tariflərinin ciddi yüksəldiləcəyini söyləyib.\nPeyk.az marja.az-a istinadən bildirir ki, Tramp "Economic Club of New York"da etdiyi çıxışında, "Əgər müqavilə bağlamayacaqsaq, tarifləri əhəmiyyətli ölçüdə artıracağıq. Tariflər çox böyük ölçüdə artacaq və bu vəziyyət bizə səhv davranan digər ölkələr üçün də keçərli olacaq" deyib.\nTramp, "Ticarət razılaşmasını yalnız Amerikan işçiləri və məhsulları üçün faydalı və yaxşısa imzalayacam" deyərək, "Çin bizimlə müqavilə bağlamaq üçün ölür. Birinci mərhələ ticarət razılaşmasına çox yaxınıq, çox yaxında reallaşa bilər" deyib.\nABŞ Prezidenti Donald Tramp və Çin Dövlət Başçısı Xi Jinping, ticarət razılaşmasının birinci mərhələsini, bu ay Çilidə keçirilməsi planlaşdırılmış APEC Zirvəsində imzalamağı nəzərdə tuturdular. Lakin zirvə Çilidəki ictimai hadisələrə görə ləğv edilib.\nHəsən Ruhani: "Ölkəmiz 1979-cu il inqilabından bu yana...\nABŞ və Çin arasında tarixi anlaşma\nDaily news Yan 15, 2020 0 8\nTürkiyə bu gün tarixin axışına sürüklənmir - Deputat\nDaily news Yan 8, 2020 0 12\nMerkeldən sanksiya açıqlaması: Kifayət deyil…\nDaily news Dek 13, 2019 0 32\nSEPAH komandanı ABŞ-la bağlı vəd verdi\nDaily news Yan 5, 2020 0 31


Tramvaylar qayıdır, Xırdalana metro… – Bakının baş planı | Sizinyol.com\nTramvaylar qayıdır, Xırdalana metro… – Bakının baş planı\nFəxri Aydəmir qeyd edib ki, “Bakı Ağ şəhər” bulvarının salınması istiqamətində də işlər aparılır. Şəhərdəki sıxlığı aradan qaldırmaq üçün ali təhsil müəssisələrinin mərkəzdən köçürülməsi prosesi də həyata keçiriləcək. Komitə rəsmisinin sözlərinə görə, ali məktəblərin Ələt, Səngəçal, Zığ, Xocahəsən, Dübəndi, Sumqayıt, Böyük Şor ərazisinə köçürülməsi planlaşdırılır. Komitə rəsmisinin sözlərinə görə, köçürüləcək universitetlərin adları hələ bəlli deyil: “Bu, hələlik bir təklif formasındadır. Sonrakı mərhələdə köçürüləcək universitetlərin adları da məlum olacaq. Bundan əlavə zərərli sənaye zonasının paytaxtdan kənara, daha doğrusu Qaradağ rayonuna köçürülməsi nəzərdə tutulub. Planda Bakı şəhərindəki köhnə məhəllələrin sökülməsi ilə bağlı təkliflər öz əksini tapıb. Konkret ünvanlar haqqında danışmaq hələ tezdir. Nazirlər Kabinetinin sonuncu qərarı ilə son üç rayonun adı, əhalinin sayı və hansı əraziyə köçürülməsi artıq bəllidir. Söhbət Binəqədi, Sabunçu və Qaradağ rayonlarının ərazisindən gedir. Bu pilot layihə 5 il müddətinə icra olunacaq”.\nBakının baş planı qayıdır Tramvaylar Xırdalana metro


Elanın kodu: 683377\nBakı şəhər Binəqədi qəsəbəsində C.Cabbarlı küçəsində 1.2 sotda cüt daşla, kürsülü 3 otaqı inşa edilmiş həyət evin təqdim edirik. Evin yaşayış sahəsi 90 kv metirdən ibarətdir. Otaqların divarlarını oboylar ilə üzlənib, döşəməsi taxtadandır və üzərinə lak vurulmuşdur. Kamunal xətləri işıq, su, qaz, kanalzasiya xətti çəkilib və daimdir ( sayğacları quraşdırılıb.) Ev 3 otaqdan, mətbəx və sanuzel qovşağından ibarətdir. Evin istiliyi kombi sistemi ilə təçhiz olnub. Sənədləri tam qaydasındadır. ( Eskiz lahiyə, ünvan verilir, icra hakimiyətinin nümayəndəliyi tərəfindən və pasport qeydiyatina düşmək mümkündür.) Alqı satqı natarial qayda da aparılır. Real alcıyla qiymətdə razılaşma olacaq. Ətraflı məlumat üçün elanda yerləşdirilmiş nömrə ilə əlaqə saxlaya bilərsiniz.


DİN-dən Böyük Britaniya səfirliyinə-ETİRAZ – EtikXəbər\nDaxili İşlər Nazirliyi (DİN) bəyanat yayıb.\nDİN-dən Etikxeber.az-a daxil olan bəyanatda deyilir:\n“Artıq xəbər verildiyi kimi 2022-ci il mayın 14-də bir qrup şəxs Səbail rayonu ərazisindəki “Fəvvarələr meydanı”nda müvafiq dövlət qurumları ilə razılaşdırılmamış aksiya keçirib.\nBu aksiyanın Azərbaycan Respublikasının “Sərbəst toplaşmaq azadlığı haqqında” Qanununa zidd keçirilməsinə baxmayaraq polis əməkdaşları tərəfindən aksiyaya müdaxilə edilməyib, əksinə iştirakçıların təhlükəsizliyi təmin olunub və aksiyanın yekununda müvafiq bəyanat səsləndirilib. Aksiya zamanı hər hansı insident qeydə alınmayıb və saxlanılan olmayıb.\nBununla belə, elə həmin gün Böyük Britaniyanın Azərbaycandakı Səfirliyinin polisin aksiyaya ciddi müdaxilə etməsi və çoxlu sayda saxlanılan şəxsin olması barədə yanlış məlumat yayması qəbuledilməzdir və Azərbaycan Respublikasının daxili işlərinə əsassız müdaxilədir.


Bu da Amerikada yaşayan azərbaycanlı aparıcı Günel Musəvinin heç yerdə görmədiyiniz qızı - FOTO - xanimlar ucun qadin xeberleri\nAmerikada yaşayan keçmiş azərbaycanlı aparıcı Günel Musəvi sosial şəbəkədə qızı ilə fotosunu paylaşıb.\nAxşam.az xəbər verir ki, aparıcı 1 yaşlı qızı Sevillə Yeni ilə hazırlaşdığını qeyd edib.\nQeyd edək ki, Günel bir neçə il bundan əvvəl Amerikada yaşayan azərbaycanlı şəxslə ailə qurub.\nXəbərlər Baxılıb: 4049 Tarix: 18 dekabr 2017\nAparıcı-aktrisa Zümrüd Qasımova sosial şəbəkədə yeniyetməlik dövrünün şəklini paylaşıb. Axşam.az xəbər verir ki, aktrisa şəklə "Burada 14 yaşım var. Yanımdakı bacımdır" sözlərini yazıb. Zümrüdün şəkildəki görünüş\nsonxeber.az sonxeberler.az yay geyimləri 2020 hamiləlik toy gecesi yuxa tortu intim münasibətləri şirniyyatların hazırlanması kısa saç hörükləri kosmetika digər azərbaycana həsrət bayatılar orqanin yanindaki sepkini sebeleri


ARAZ NOVRUZOV 25 8 otaq , Xətai rayonu Ofis kirayesi\nARAZ NOVRUZOV 25 8 otaq , Xətai rayonu\nElan nömrəsi: 398885\nBoyuk heyet evi ofis kimi icareye verilir. Hal-hazirda temirsizdir, amma ki ofisin temirine xerclenen vesait Notarial qaydada hesablanib resmi şekilde qeydiyyata alinacaq , ona gore de ofisi icareye goturen kes tam rahatliqla temirine vesait qoyub ozu ucun oz işine uygun şekilde istediyi kimi dizayinla ofisi temir ede biler, teki onun işine uygun olsun. Temire ne qeder vesait edibse o pul sonraki odeniş aylardan cixarilacaq (yani evez olunacaq). Hamisi Notarial qaydada resmi şekilde olunacaq. Ofise yaxin butun nov marketler var, mekteb var, avtobus dayanacaqlari ve xestexana var. Vaxt ayirib bu mətnə diqqət etdiyinizə gorə coox sagolun minnətdaram SIzə!.\nSahə 444 m²\nÜnvan: ARAZ NOVRUZOV 25\nBaxılıb: 680 , Tarix: 25.05.2019 Göndər\nNizami küçəsi 203 B, 3 otaq , Nəsimi rayonu\nev alqi satqisi ev elanlari kombi ustasi elanlar sayti kondisoner ustasi samsung galaxy a5 duos teze qiymeti iphone 5 teze gence seheri kiraye ev metbex stolu kombi ustasi kondisioner ustasi kurslar sumqayitda pula cixan sumqayitda cimbo abseron city yeni tikili sumqayitda zabrat 1000 azn masinlar tezbazar.az


Bu gün təbiətdəki materialların quruluşunu araşdıraraq bunları işlərində nümunə kimi istifadə edən bir çox elm adamı var. Çünki təbiətdəki materiallar ehtiyac duyulan möhkəmlik, yüngüllük, rahatlıq kimi xüsusiyyətlərə malikdir. Məsələn, "ABALONE" adı verilən bir dəniz canlısının daxili qabığı, yüksək texnologiyayla çıxarılan keramikalardan iki qat daha dözümlüdür; hörümçəyin ipəyi poladdan beş qat daha möhkəmdir; mididəki yapışqan isə suyun altında belə təsirini qoruya bilir.\nElm və Texniki Jurnalının araşdırma və yazı qrupunun üzvü Gülgün Akbaba təbiətdəki materialların üstün xüsusiyyətlərindən və insanların bunlardan necə yararlanacağından belə bəhs edir:\nƏnənəvi keramika və şüşə vəsaitlər dərhal hər gün özünü yeniləyən texnologiyaya uyğunlaşa bilmir. Elm adamları bu boşluğu doldura bilmək üçün araşdırmalar aparırlar. Təbiətdəki strukturların arxitektura sirləri yavaş-yavaş açılmağa başlandı... Eynilə təbiətdəki bir midi qabığının öz-özünü yeniləməsi və ya yara almış bir köpək balığının dərisinin sağalması kimi, texnologiyalarda istifadə edilən vəsaitlər də öz özünü yeniləyə biləcək. Daha sərt, möhkəm, davamlı, üstün fiziki, mexaniki, kimyəvi və elektromaqnetik xüsusiyyətlərə sahib olan bu vəsaitlər, məsələn, kosmos araşdırmalarında raket, kosmos gəmisi, peyk daşıyıcıları kimi vasitələrin atmosfer giriş və çıxışlarında ehtiyac duyulan yüksək temperaturda dözümlülük və yüngüllük xüsusiyyətlərini daşıyır. Qitələrarası nəqliyyat üçün inkişaf etdirilməsi planlaşdırılan supersonik nəhəng sərnişin təyyarələri işlərində də ağırlıq yüngül və yüksək temperaturda dayanıqlı vəsaitlər lazımdır. Tibdə məsələn, süni sümük istehsalında ehtiyac duyularsa, məsaməli görünüşü, sərt quruluşuyla toxuması təbiliyə olduqca yaxın vəsaitlər və s.\nKeramika inşaatdan elektrik vəsaitlərinə qədər geniş istifadə əhatəsi olan bir materialdır. Çünki bu vəsait çıxarılarkən çox vaxt 1000-15000 C-dən daha çox temperatura çatan bir istiliyin istifadə edilməsi lazımdır.\nTəbiətdə bir çox dulusçuluq vəsaitləri vardır. Ancaq bunların formalaşması zamanı heç vaxt belə yüksək temperatur istifadə edilməz. Məsələn, midi qabığı 40 C-də və ən mükəmməl şəkildə meydana gəlir. Təbiətdəki bu üstün yaradılış nümunəsi bir türk elm adamı olan İlhan Aksayın diqqətini çəkmiş və özü daha yaxşı, sağlam, rahat, funksional keramikaların necə çıxarılacağı mövzusuna yönəlmişdir. Bəzi dəniz heyvanlarının qabıqlarının daxili strukturlarını araşdıran Aksay, ABALONE adlı dəniz canlısının qabığındakı quruluşun fövqəladəliyinin dərhal fərqinə varmışdır. Aksay mövzuyla əlaqədar bunları söyləyir :\nMidi qabığı elektron mikroskopu altında 300.000 dəfə büyüdüldüyündə, kərpicdən bir divar görünüşü ortaya çıxır. Bu divar xərc xüsusiyyətindəki bir zülaldan və kalsium karbonatdan düzəldilmiş kərpiclərdən meydana gəlir. Kalsium karbonat kövrək bir xüsusiyyətə sahib olmasına qarşı, qabıq laylı quruluşuna görə, fövqəladə möhkəm və insan istehsalı dulusçuluqdan daha az kövrəkdir. Bir kəndirin yalnız bir ipi kəsildikdə bütün kəndir qopmaz. Budur, buna bənzər şəkildə midi qabığının bu laylı quruluşu çatların yayılmasına mane olur .\nAksay bu modellərdən ilhamlanaraq son dərəcə sərt və dözümlü alüminium - bor karbid metal - keramika vəsaiti yaratmışdır. Bu material ABŞ-da ordunun müxtəlif laboratoriyalarında yoxlanandan sonra tanklarda zireh kimi istifadə edilmişdir.\nBu gün elm adamları biyometrik materialların çıxarılması üçün mikroskopik ölçülərdə araşdırmalar aparır. Bu elm adamlarından biri olan prof. Aksay da, sümük və diş növü biyoseramiklərin, bədən istiliyində zülal kimi üzvi maddələrin birləşdirilməsiylə meydana gəldiyini və bunların insan istehsalı keramikalarından daha üstün xüsusiyyətlər göstərdiyini açıqlamışdır. Aksayın işləri, yəni təbiətdəki üstün xüsusiyyətlərin nanometr (millimetrin milyonda biri) ölçülərindəki birləşdirməyi qaynaqlandığı tezisi, bu ölçülərdə vasitə çıxarmağı məqsəd qoyan bir çox elektron şirkətini bioloji vəsaitlərdən ilhamlanaraq hazırlanan insan quruluşlarının araşdırmalarına yönəltmişdir.\nSənayedə istifadə edilən bir çox maddə zərərli kimyəvi maddələrin olduğu, yüksək istilik və təzyiq tələb edən mühitlərdə çıxarılarlar. Halbuki, təbiətdəki materiallar "həyat dostu" kimi ifadə edə biləcəyimiz zərərsiz şərtlərdə - məsələn su əsaslı məhlullarda, otaq istilikdə çıxarılarlar. Bu da şübhəsiz, elm adamları üçün son dərəcə əhəmiyyətli bir üstünlük təşkil edir.\nSintetik almaz istehsalçıları, metal ərintisi dizaynerlər, polimer alimləri, fiber optik mütəxəssisləri, incə keramika istehsalçıları və yarı - keçirici vəsait inkişaf etdirənlər ən praktik yol kimi biyometrik üsullarına əl atırlar. Çünki hər istiqamətdə ehtiyaclarına cavab verən təbiətdəki vəsaitlər, eyni zamanda çox geniş bir müxtəlifliyə də malikdir. Buna görə müxtəlif budaqlarda araşdırma aparan mütəxəssislər, güllə keçirməz jiletlərdən, reaktiv mühərriklərinə qədər bir çox mövzuda, təbiətdə olan üstün xüsusiyyətlərdəki vəsaitləri süni yollarla əldə edə bilmək üçün orijinallarını təqlid etməyə başlamışlar.\nİnsanların düzəltdiyi maddələr bir müddət sonra çatlayır, qırılır. Bu vəziyyətdə kənardan bir müdaxiləylə, məsələn, yapıştırmayla material təmir edilir. Halbuki, təbiətdəki vəziyyət fərqlidir. Midi qabığı kimi təbiətdəki bəzi vəsaitlər öz- özlərini yeniləyə bilərlər. Elm adamları da son dövrdə özünü yeniləyən polimerlər, polisiklatlar və s. maddələr üzərində işlərə yönəliblər. Sağlam və öz- özünü yeniləyən bioloji ilham materiallar yaratmaq üçün nümunə götürülən təbii vəsaitlərdən biri də kərgədan buynuzudur. Bu araşdırmalar 21-ci əsrin material sahəsində aparılacaq araşdırmalar üçün zəmin yaradacaqdır.\nBir-birinə qarışmayan iki və ya daha çox madənin birləşməsindən ibarət olan maddələr "kompleks maddə" adlanır (25). Təbiətdəki materialların çoxu "kompleks" olaraq adlandırılan mürəkkəb quruluşlu maddələrdən meydana gəlir. Bu qarışığın xüsusiyyəti özünü meydana gətirən maddələrin xüsusiyyətlərindən daha üstündür.\nMəsələn, fiberglas süni bir kompleksdir və gəmi gövdəsi, qarmaq dəyənəyi, yay və ox kimi bir çox idman avadanlıqlarının istehsalında istifadə edilir. Fiberglas, "polimer " adı verilən gel şəklində plastik bir maddənin içinə qarışdırılan şüşə liflərindən əldə edilir. Polimer sərtləşməsi nəticəsində yaranan kompleks maddə yüngül, möhkəm və eyni zamanda elastikdir. Qarışıqdan istifadə liflərin və ya plastik maddənin xüsusiyyətləri dəyişdirilsə, kompleks materialın xüsusiyyətləri də dəyişər.\nİnsanların istehsal etdiyi komplekslər, təbii komplekslərdən daha zəif və primitiv qalır. Qrafit və karbon liflərdən ibarət olan komplekslər son 25 ildə insanoğlunun reallaşdırdığı ən yaxşı 10 mühəndislik kəşfi içində yer alır. Bununla bərabər yeni təyyarələr, kosmos parçaları, idman avadanlıqları, Formula -1 yarış avtomobilləri və yelkənlilər üçün yüngül quruluşda kompleks materiallar hazırlanır və yeni görüşlər sürətlə irəliləyir.\nBurada qısaca toxunduğumuz kompleks maddələr də təbiətdəki bütün möhtəşəm quruluşlu, material və sistemlər kimi Allahın bənzərsiz yaratma sənətinin bir nümunəsidir. Yaradılışdakı bu bənzərsizlik və mükəmməlliyə bir çox Quran ayəsində də diqqət çəkilmişdir. Allah bənzərsiz yaratmasının bir nəticəsi olaraq, insanlara verdiyi hər cür nemətin sayının sayıla bilməyəcək qədər çox olduğunu bir ayədə belə bildirmişdir:\nTimsah Dərisindəki Fiberglas Texnikası\nFiberglas texnikası, texnologiyada 20-ci əsrdə istifadə edilməyə başlanmışdır. Ancaq bu vəsait canlılarda yarandıqları ilk gündən bəri mövcuddur. Məsələn, timsahın dərisi fiberglasla eyni quruluşda bir materialdır.\nElm adamları oxun, bıçağın və hətta bəzən güllələrin belə təsir etmədiyi timsah dərisinin niyə bu qədər möhkəm olduğunu yaxın bir zamana qədər bilmirdilər. Mövzuyla əlaqədar aparılan araşdırmalar çox maraqlı nəticələr verib: Timsahın kürək dərisində xüsusi bir toxuma vardır. Bu toxumaya möhkəmliyini verən maddə kollagen zülalı lifləridir. Bu liflərin xüsusiyyəti isə toxumaların içərisinə əlavə olunaraq toxumanın quruluşunu gücləndirmələridir. Şübhəsiz ki, bu material (kollagen) bu qədər təfərrüata və xüsusiyyətə təkamülçülərin iddia etdikləri kimi uzun illər içərisində bir-birini təqib edən təsadüflər nəticəsində sahib olmamışdır. Bu maddə yer üzündə daha ilk olaraq ortaya çıxdığında sahib olduğu mükəmməl xüsusiyyətlərlə birlikdə yaradılmışdır.\nƏzələlərdəki Polad Kəndir Texnologiyası\nTəbii Kompleks başqa bir nümunə olaraq əzələləri sümüklərə bağlayan toxumaları yəni vətərləri verə bilərik. Vətərlərin, özlərinin meydana gətirən kollagen əsaslı liflər sayəsində son dərəcə sərt bir quruluş qazanarlar. Bu liflərin bir başqa xüsusiyyəti isə bir-birlərinə hörülmə şəkilləridir.\nABŞ Rutgers Universiteti müəllimlərdən Janine M. Benyus, Biomimicry adlı kitabında, əzələlərimizdəki vətərlərin çox xüsusi bir üsulla yaradıldığını söyləyərək bu mövzudakı fikirlərini belə ifadə etmişdir:\nDirsəklə biləyiniz arasındakı vətər, asma bir körpünü daşıyan iplərdə olduğu kimi, bir-birinə dolanmış kabel dəstəsindən meydana gəlir. Hər bir kabel dəstəsi isə, öz içində daha incə kabellərin bir-birinə dolanmasından meydana gəlmişdir. Bu daha incə kabellər də, bir-birinə dolanmış molekul dəstələrindən meydana gəlir. Hətta molekullardakı atomlar belə spiralvari bir quruluş halında dururlar.\nNecə ki, günümüzdəki asma körpülərin inşasında istifadə edilən polad kəndir texnologiyası, insan bədənindəki vətərlərin quruluşu nümunə götürülərək inkişaf etdirilmişdir. Tendonların bu unikal dizaynı, Allahın üstün sənətinin və sonsuz elminin açıq-aşkar dəlillərindən yalnız biridir.\nÇox Məqsədli Mövcud Balina Yağı\nDelfin və balinaların bədənləri yağ təbəqəsi ilə örtülüdür. Bu təbəqə balinalara nəfəs almaları üçün səthə çıxa bilmələrini təmin edən təbii bir float vəzifəsini yerinə yetirir. Eyni zamanda bu istiqanlı məməliləri okeanın soyuq sularından qoruyur. Balina yağının bir başqa xüsusiyyəti isə şəkər və zülala nisbətən iki ilə üç qat daha çox enerji verməsidir. Balina minlərlə kilometr yol qət etdiyi və kifayət qədər bəslənmədiyi uzun köçlər etdiyi zaman ehtiyac duyduğu enerjini bədənindəki bu yağla təmin edər.\nBununla bərabər balina yağı rezin kimi elastik bir maddədən meydana gəlir. Balina quyruğunu suya hər vurduğunda quyruğu əvvəl sıxışır, sonra genişlənərək əvvəlki halını alır. Elə bu xüsusiyyət balinaya həm əlavə sürət qazandırır, həm də uzun səfərlərdə 20% enerji qənaəti təmin edir . Balina yağı bütün bu xüsusiyyətlərinə görə, məlum ən çox funksiyaya sahib maddə kimi qəbul edilir.\nBalina yağı balinalarda əsrlərdir mövcud olan bir maddədir. Ancaq bu yağın bir şəbəkə kimi bir-birinə keçən kollagen liflərdən meydana gəldiyi yaxın bir zamanda kəşf edilmişdir. Elm adamları bu yağ-kompleks qarışığının funksiyalarını anlamaq üçün hələ də araşdırmalar aparırlar. Bu ana qədər əldə etdikləri məlumatlar belə, sintetik vəsait istehsalında son dərəcə faydalı olmuşdur.\nİncinin Zədələri Azaldan Xüsusi Quruluşu\nReaktiv mühərriklərdə güclü pərvanələrin istehsalında istifadə ediləcək materialın inkişafında incini meydana gətirən mirvari quruluşu təqlid edilir. Bir çox malyuskalıların qabığının iç layındakı incinin 95%-i təbaşirdir; lakin inci kompleks quruluşu sayəsində təbaşirdən 3.000 qat daha davamlıdır. Bu quruluş araşdırıldığında 8 mikron (1 mikron = 106 metr) enində və 0,5 mikron qalınlığındakı mikroskopik nömrələrin təbəqələr şəklində düzüldüyü görünür. Bu lövhələr kalsium karbonat sıx və kristal kimi parlaq bir şəklidir. Lakin bu nömrələrin birləşdirilməsi ipək bənzəri yapışqanlı bir zülal sayəsində mümkündür.\nBu birləşmə iki istiqamətli bir sərtlik təmin edir. Əvvəlcə sədəf üzərinə ağır bir yük qoyulduğunda qabıqda yaranan qırıqlar, incə təbəqələr boyunca irəliləyir, lakin zülal təbəqələrini keçməyə çalışarkən istiqaməti dəyişdirirlər. Bu, tətbiq olunan qüvvəti paylayır və beləcə qırılma dayandırılmış olur. İkinci bir gücləndirici faktor da, bir qırıq meydana gəlincə, zülal təbəqələrinin qırıqlar boyunca gərilməsidir. Bu gərginlik sayəsində qırılmanı davam etdirəcək enerji sovrulmuş olur.\nİncidəki ziyanı azaldan bu xüsusi quruluş, bir çox elm adamı üçün də araşdırma mövzusu olmuşdur. Təbiətdəki materialların belə ağıllı üsullarla dözümlülük qazanması, şübhəsiz, üstün bir yaradılışı göstərir. Bu nümunədən də aydın olduğu kimi, Allah bizlərə açıq-aşkar varlığının və yaratmasındakı üstün güc və qüdrətinin dəlillərini sonsuz elmi və ağılıyla göstərir. Bir ayədə Allah belə buyurmuşdur:\nGöylərdə və yerdə hər nə varsa, hamısı Onundur. Şübhəsiz ki, Allah heç bir şeyə ehtiyacı olmayan (Gani) dır, tərifə layiq olandır. (Həcc surəsi, 64)\nAğacın Sərtliyi Dizaynından Gizli\nBitki mənşəli Kompozit digər canlılardakından fərqli olaraq, kollagendən çox " sellüloza " adı verilən bir maddədən meydana gəlirlər. Ağacın sərt və dayanıqlı quruluşu, çıxardığı bu sellüloza lifləri sayəsində meydana gəlir. Çünki sellüloza, sərt və suda həll olmayan bir maddədir. Elə buna görə taxtanın tikintidə istifadəsini üstün edən də sellülozanın bu xüsusiyyətidir. "Gərilən və nümunəsi olmayan" bir maddə kimi təyin olunan sellüloza, taxta binaların əsrlərcə məhv olmaması, binaların, körpülərin, mebellərin və bir çox alətin istehsalında digər bütün vəsaitlərdən daha çox istifadə edilir.\nTaxta aşağı sürətdəki zərbələrin enerjisini udaraq, yaranan ziyanı müəyyən bir yerdə məhdudlaşdıran çox təsirli bir maddədir. Xüsusilə də zərbənin taxtaya düz bucaqla gəldiyində dəymiş ziyanın azaldılmasında daha yaxşı nəticələr əldə edilir. Aparılan araşdırmalarda taxta cinsləri arasında da dayanıqlılıq baxımdan fərqliliklər aşkar edilmişdir. Bu mövzuda təyin edici faktorlardan biri sıxlıqdır. Daha sıx olan taxtalar zərbə zamanı daha çox enerji udarlar. Damarların sayı, ölçüsü və dağılımı da taxtaya tətbiq edilən zərbənin deformasiyasının azaldılmasında təsirli olan faktorlardır.\nİkinci Dünya müharibəsinin "Mosquito"ları - indiyə qədər ən çox ziyana tab gətirən təyyarələr - yüngül balza taxtasının daha sıx olan fanera təbəqələri arasında sıxışdırılmasından əldə edilirdi. Taxtanın sərtliyi, ona çox etibarlı bir maddə xüsusiyyəti qazandırır. Taxta qırılarkən çatlamalarını izləyə biləcəyiniz qədər yavaş qırılma baş verir və bu xüsusiyyət tədbir görmək üçün vaxt qazandırır.\nTaxta uc-uca əlavə olunmuş uzun, oyuq hüceyrələrin meydana gətirdikləri paralel kolonlardan meydana gəlmişdir. Ətraflarında isə spiral halında sellüloza lifləri sarılıb. Həmçinin bu hüceyrələr kompleks polimer quruluşda qətrandan əldə edilmiş bir maddə içindədir. Spiral kimi sarılmış bu təbəqələr hüceyrə divarının ümumi qalınlığının 80%-ni meydana gətirir və əsas yükü çəkən komponent də bu qisimdir. Bir taxta hüceyrəsi içə çökdüyündə, özünü əhatə edən hüceyrələrdən qoparaq zərbənin enerjisini udar. Çöküntülər liflər boyunca uzun bir çat meydana gətirdikləri halda taxta pozulmadan qalır. Taxta qırıq belə olsa müəyyən bir miqdardakı yükü daşıyacaq gücdədir. Taxtanın dizaynı təqlid edilərək alınan bir material, müasir dövrdə istifadə edilən digər sintetik materiallardan 50 qat daha çox dayanıqlılıq göstərmiştir.\nTaxtanın bu dizaynı indiki vaxtda da, güllə və bomba kimi yüksək sürətli və təxribatı güclü parçalara qarşı müdafiəni təmin etmək üçün inkişaf etdirilən maddələrdə təqlid edilir.\nBura qədər verilən bir neçə nümunədə də göründüyü kimi, təbiətdəki vəsaitlər, son dərəcə üstün dizaynlara malikdir. Bir incinin və ya bir taxtanın belə möhkəm olması, xüsusi strukturlarının olması təsadüf əsəri deyil. Açıq şəkildə görünür ki, üstün bir dizayn vardır. Hər təfərrüat-layların incəliyi, sıxlığı, damarların sayı, düzülüşü və s. - bu möhkəmliyi təmin etmək üçün xüsusi olaraq planlanmış və qüsursuz nizamla yaradılmışdır. Allah bir Quran ayəsində ətrafımızda olan hər şeyi Özünün yaratdığını belə bildirir:\nGöylərdə və yerdə nə varsa, hamısı Allahındır. Allah hər şeyi əhatə edir. (Nisa surəsi, 126)\nHörümçəklərin ipliyi Poladdan Daha Sağlamdır\nTəbiətdə bir çox böcək ipək çıxarır, amma hörümçəyin çıxardığı iplik digərləri ilə müqayisədə böyük fərqliliklər göstərir.\nElm adamlarına görə hörümçək toru yer üzündəki ən möhkəm materiallardan biridir. Bununla birlikdə hörümçək torunun xüsusiyyətlərinin hamısı sayılsa çox uzun bir siyahı əldə edilə bilər. Lakin bu siyahıdakı bir neçə maddə belə elm adamlarının bu mövzuda nə qədər haqlı olduqlarını ortaya qoyur. Hörümçək ipəyinin xüsusiyyətlərindən bir neçəsini belə sıralaya bilərik:\nHörümçəklərin çıxardığı və diametri bir millimetrin mində birindən daha kiçik olan ipək ipliyi, eyni qalınlıqdakı polad teldən beş qat daha möhkəmdir.\nÖz uzunluğunun dörd misli qədər uzana bilir.\nİpək eyni zamanda son dərəcə yüngüldür. Bu yüngüllüyü belə bir misalla də tərif edə bilərik: Dünya boyunca uzadılacaq ipək ipliyinin ağırlığı yalnız 320 qram gəlir.\nBu xüsusiyyətlər bəzi maddələrdə, vəsaitlərdə tək-tək ola bilər. Ancaq hamısının bir yerdə olması son dərəcə xüsusi haldır. Çünki həm möhkəm, həm elastik bir vəsait tapmaq olduqca çətindir. Məsələn, polad kəndir ən möhkəm materiallardan biridir. Lakin kauçuk kəndirlər kimi elastik olmadıqlarından zamanla deformasiya olarlar. Kauçuk kəndirlər da asan deformasiya olmamalarına baxmayaraq kifayət qədər dayanıqlı olmadıqları üçün ağır yükləri qaldıra bilməzlər.\nBelə düşünək... Kiçik bir canlının çıxardığı ip, necə olur ki, insan oğlunun əsrlərdir əldə etdiyi məlumat təcrübəsiylə istehsal etdiyi kauçukdan daha üstün xüsusiyyətlər daşıya bilir?\nHörümçək ipliyini bu qədər üstün edən ipəyin kimyəvi quruluşunda və istehsal mərkəzində gizlidir. Hörümçək ipliklərinin xammalı, hörgülü helezonik amin turşusu zəncirlərindən ibarət olan "keratin" adlı zülaldan ibarətdir. Keratin; saç, dırnaq, tük, dəri kimi bir-birindən çox fərqli maddələrin təməl daşıdır və meydana gətirdiyi bütün maddələrdə qoruyucu xüsusiyyəti ilə ön plana çıxır. Həmçinin keratinin elastik hidrogen bağlarla bağlanmış amin turşulardan meydana gəlməsi, bu maddələrə çox çevik olma xüsusiyyətini qazandırır. Bu elastiklik Amerikanın məşhur elm jurnallarından “Science News”də belə bir bənzətmə ilə təsvir edilmişdir:\n1. İpek üretim bölgesi\n2. İpek üretim bezleri\nİnsan ölçülərinə görə, balıq toru ölçülərindəki bir hörümçək toru, bir sərnişin təyyarəsini tuta bilər.\nHörümçəklərin quyruqlarında altı hissədən ibarət olan və ipək kisəsi deyilən bir bölgə vardır. Kisənin hər birində fərqli ifraz çıxarılır. Bu kisələr ifrazatları dəyişik kombinasiyalarda birləşərək fərqli növdəki ipək liflər meydana gətirirlər. Kisələr arasında isə böyük bir uyğunlaşma vardır. İpək istehsalı əsnasında hörümçəyin bədənində olan və son dərəcə inkişaf etmiş xüsusiyyətlərə sahib olan nasoslar, klapan və təzyiq sistemlərindən istifadə edilir. Çıxarılan xam ip, kran kimi çalışan hissələrdən lif şəklində çölə axıdılır.\nHörümçək bu kranların püskürmə təzyiqini də istədiyi şəkildə dəyişdirə bilər. Bu, son dərəcə əhəmiyyətli bir xüsusiyyətdir. Çünki bu əməliyyat sayəsində maye keratindən meydana gətirən molekulların quruluşu da dəyişmiş olur. Qapaq üzərindəki nəzarət mexanizmi sayəsində iplik çıxarılarkən ipliyin diametri, müqaviməti və elastikliyi də dəyişdirilə bilər. Beləcə ipəyin kimyəvi quruluşu dəyişdirilmədən ipliyinə istənilən fiziki xüsusiyyətlər bəxş edilir. Əgər iplik üzərində daha əsaslı dəyişiklik istənilirsə bir başqa vəzinin istifadəsinə keçmək lazımdır. İfraz olunan fərqli xüsusiyyətlərə sahib liflər arxa ayaqların mükəmməl istifadəsi sayəsində istənilən istiqamətə yönəldilir.\nHörümçəkdəki bu kimyəvi möcüzəni tam olaraq təqlid etmək mümkün olduğunda, lazım olduğu qədər uzana bilən təhlükəsizlik kəmərləri, son dərəcə möhkəm tikişlər, iz buraxmayan əməliyyat iplikləri, çox yüngül naqillər, güllə keçirməz parçalar kimi çoxlu sayda faydalı materiallar istehsal ediləcəkdir. Üstəlik bu materialların istehsalında zərərli və zəhərli maddə də istifadə edilməyəcək.\nHörümçəklərin çıxardıqları ipəklər fövqəladə xüsusiyyətlərə sahib quruluş vəsaitləridir. Gərilmə elastiklikləri çox olduğundan hörümçək ipəyini qoparmaq üçün lazım olan enerji, bənzər digər bioloji materialları qoparmaq üçün lazım olan enerjidən on qat daha çoxdur.\nHörümçəyin çıxardığı ipi parçalamaq, eyni qalınlıqdakı neylon bir ipi parçalamaqdan daha çox güc sərf etməyi tələb edir. Hörümçəyin bu cür möhkəm bir iplik istehsal edə bilməsinin başlıca səbəblərindən biri, təməl zülal komponentlərinin kristallaşmasına nəzarət edərək nizamlı bir quruluşda köməkçi birləşmələr əlavə etməsini bacarmasıdır. Hörgü maddəsi maye kristal olduğundan, hörümçəklər bu əsnada minimum qüvvə sərf edərlər.\nHörümçəklərin istehsal etdikləri ipək, bilinən təbii və ya sintetik liflərdən daha güclüdür. Həmçinin hörümçəyin çıxardığı ipəyi, ipək böcəklərindəki kimi birbaşa alıb istifadə etmək mümkün deyil. Buna görə istifadə üçün mövcud alternativ "süni istehsal"dır. Tədqiqatçılar da, əvvəlcə hörümçəyin ipəyini, sonra da bu ipəyin necə çıxarıldığını çox əhatəli olaraq araşdırırlar. Araneus diadematus adı verilən bağça hörümçəyi üzərində çalışan Dr. Fritz Vollrath bu üsulun əhəmiyyətli bir hissəsini kəşf etməyi bacarmışdır. Vollrath araşdırmalarının nəticələrini belə izah edir:\nHörümçəklər ipəklərini oksidləşdirərək sərtləşdirirlər. İpək meydana gəldiyi kanala girmədən əvvəl, maye zülallardan meydana gəlirdi. Kanalın içində xüsusi kameralar, ipək proteinlərindəki suyu özlərinə çəkirdilər. Hidrogen atomları isə digər bir kanalda nasosla vurulan suyu götürür və bir turşu hovuzu meydana gətirirdi. İpək zülalları turşu ilə toplandığında da, birindən digərinə bir körpü meydana gətirirdi. Beləcə son dərəcə qüvvətli bir ipək meydana gəlirdi. Hörümçəyin ipəyi, güllə keçirməz gödəkcələr, velosiped kaskalarında istifadə və bir növ plastik olan "Kevlar" ilə müqayisədə on qat daha sağlamdır.\nElm adamlarının müasir texnologiyanın imkanlarını istifadə edərək əldə etdikləri Kevlar insan strukturunun ən güclü sentetikidir. Lakin hörümçəyin ipəyi Kevlardan daha üstün xüsusiyyətlərə malikdir. Məsələn, sağlamlığının yanında hörümçək ipəyinin yenidən işlənib təkrar-təkrar istifadə edilməsi də mümkündür.\nƏgər elm adamları hörümçəyin daxili əməliyyatlarını müvəffəqiyyətli bir şəkildə eynisini edə bilərlərsə, zülal qatlanmasının qüsursuz olmasını təmin edə bilər və hörgü maddəsinin geniş düzülmə məlumatını əlavə edə bilərsə, çox xüsusi səciyyələri olan ipək əsaslı iplərin sənayedə istehsalı mümkün ola biləcək. Buna görə hörümçək ipliyindəki hörmə əməliyyatının hansı şəkildə olduğu anlaşıla bilərsə, insan istehsalı materiyallardakı müvəffəqiyyətin də artacağı düşünülür.\nElm adamlarının səfərbər olub araşdırdıqları hörümçək toru 380 milyon ildən bəri hörümçək tərəfindən qüsursuzca hörülür. Bu vəziyyət, şübhəsiz ki, Allahın qüsursuz yaratmasının dəlillərindən biridir. Şübhəsiz ki, bu fövqəladə hadisələrin hamısı da Allahın nəzarətindədir və Onun izni ilə reallaşır. Bu həqiqət, bir ayədə belə ifadə edilir:\n...Elə bir canlı yoxdur ki, Allah onun kəkilindən tutmuş olmasın. (Hud surəsi, 56)\nHörümçəyin Tor Çıxarma Mexanizmi Tikiş Maşınlarından Daha Üstün\nHər bir hörümçək müxtəlif funksiyaları üçün fərqli xüsusiyyətlərə sahib torlar çıxarır. Diatematus adlı hörümçək, qarnındakı ifrazat vəzilərindən istifadə edərək yeddi fərqli növdə tor istehsal edə bilər. Bu istehsal metodunun bənzərləri indiki vaxtda bir çox tikiş maşınında istifadə edilir. Ancaq bu hörükşəkilli bir neçə istehsal yeri, tikiş maşınlarının nəhəng ölçüləri ilə müqayisəsi belə qəbul edilməzdir. Hörümçəyin bir başqa üstünlüyü isə çıxardığı torun tamamilə yenidən istehsal oluna bilməsidir. Hörümçək pozulan torunu yeyərək yenidən həmin toru istehsal edə bilər.


MDB dövlət başçılarının toplantısı keçirildi\nMDB dövlət başçılarının toplantısı keçirildi Siyasət\n10 Oktyabr 2014 17:08\nPrezident İlham Əliyev: "Azərbaycan MDB-də iştirakına böyük önəm verir"\nNursultan Nazarbayev: "MDB-nin yeni inkişaf konsepsiyası hazırlana bilər"\nVladimir Putin: "Rusiyanın çağırışı vaxtında eşidilsəydi, Ukrayna və Moldovada problemlər də meydana çıxmazdı"\nDünən Belarus paytaxtında MDB Dövlət Başçıları Şurasının iclası keçirilib. Birlik ölkələrinin liderləri görüşün keçirildiyi Minskin Müstəqillik Sarayına gəliblər. RİA Novosti-nin xəbərinə görə Ukrayna prezidenti Petro Poroşenko zirvə toplantısına qatılmayıb. Bu ölkəni Minskdəki səfir Mixail Yejel təmsil edib.\nZirvə toplantısında iqtisadi, humanitar və hüquq-mühafizə sahələrində çoxtərəfli əməkdaşlığın inkişafı məsələləri müzakirəyə çıxarılıb.\nPrezident İlham Əliyev iclasda çıxış edib. Azərbaycanın dövlət başçısı deyib ki, MDB-nin potensialı tükənməyib: "Bu, əməkdaşlıq, qarşılıqlı fəaliyyət, regional və beynəlxalq həyatın aktual məsələlərinin müzakirə olunduğu məkandır. Biz uzun müddətdir birgə ünsiyyət saxlayan və vacib məsələləri həll edən həmkarlar kimi belə açıq və səmimi ab-havada bizi narahat edən bütün məsələləri müzakirə etməliyik".\nDövlət başçısı bildirib: "Əlbəttə ki, sərhədlərimizdən çox da uzaq olmayan ərazilərdə baş verənlər bizi narahat edir. Yaxın Şərq və Avropadakı vəziyyət şübhəsiz ki, adekvat qiymətləndirməni tələb edir və hər bir ölkə çalışmalıdır ki, fəaliyyəti ilə etimad, təhlükəsizlik və əməkdaşlıq tədbirlərinə töhfə versin. Biz regional və beynəlxalq işlərdə rolumuzu belə nəzərdən keçiririk və hesab edirik ki, ölkəmizin yürütdüyü siyasət risklərin azaldılmasına, vəziyyətin sabitləşdirilməsinə yönəldilib".\nQazaxıstan prezidenti Nursultan Nazarbayev isə çıxışında bildirib ki, Müstəqil Dövlətlər Birliyinin yeni inkişaf konsepsiyası birlik ölkələrinin dövlət başçılarının iştirakı və razılığı ilə işlənib hazırlanmalıdır. Onun sözlərinə görə, sənəd MDB-nin yaradılmasının 25 illiyinə (2016-cı ildə) hazırlana bilər.\nQazaxıstan lideri qeyd edib ki, MDB-yə sədrliyin 2015-ci ildə Qazaxıstana verilməsi haqqında razılıq əldə olunub və ölkə, həmçinin ticarət-iqtisadi münasibətlərin inkişafı, azad ticarət zonaları sahəsində işləri davam etdirir.\nBelarus prezidenti Aleksandr Lukaşenko isə diqqəti Ukraynadakı vəziyyətə yönəldib. Onun sözlərinə görə bu sadəcə yerli gərginlik ocağı deyil, oradakı vəziyyət bütün postsovet məkanına təsir edir: "Münaqişənin nizamlanması məsələlərini münaqişə edən tərəflər həll etməlidirlər: "Əgər ölkələr sülhün əldə olunmasında maraqlıdırlarsa, onda münaqişə edən tərəflər ən zəruri məsələləri öz aralarında həll etməlidirlər. Onların həllini gah Berlində, gah da Milanda axtarmalı deyillər. Münaqişə tərəfləri təkcə təmas nöqtələrini tapmalı deyillər, Minskdə danışıqlar zamanı əldə olunan razılaşmalara da əməl etməlidirlər".\nSammitdə çıxış edən Tacikistan prezidenti Emoməli Rahmon isə Orta Asiya respublikaları üçün mövcud olan təhdidlərdən - Əfqanıstanda "Taliban" hərəkatından, narkotrafikdən və dini radikalizm təhlükəsinin getdikcə artmasından danışıb.\nTürkmənistan prezidenti Qurbanqulu Berdıməhəmmədov da çıxışında MDB dövlətləri qarşısında dayanan problemlərdən, regional təhlükəsizlik məsələlərindən və beynəlxalq terrorçuluğun, dini radikalizmin yaratdığı təhdidlərdən danışıb.\nÖzbəkistan prezidenti İslam Kərimov isə dünyadakı gərgin vəziyyətdən, bir çox ölkələrdə qan axıdılması ilə nəticələnən siyasi qarşıdurmalardan, Əfqanıstanda 35 ildir davam edən, qardaş qırğını, milyonlarla adamın həlak olması ilə nəticələnən müharibədən danışıb.\nİslam Kərimov Ukrayna prezidenti Pyotr Poroşenkonu MDB sammitinə qatılmadığına görə kəskin tənqid edib. İ.Kərimov bunu "yolverilməz davranış" adlandırıb. O, Ukraynanın hələ MDB üzvü olduğunu xatırladıb və Poroşenkoya iradlarını davam etdirib.\nMoldova prezidenti Nikolay Timofti də Ukraynadakı münaqişədən danışıb, bu münaqişənin kökünün Avropa İttifaqı ilə Assosiasiya sazişinin imzalanmasından qaynaqlandığını deyib.\nN.Timofti bildirib ki, onun ölkəsi də Aİ ilə Assosiasiya sazişi imzalayıb və bu əməkdaşlıq MDB ölkələri ilə Moldova arasında əməkdaşlığa mənfi təsir etməməlidir. Moldova prezidentinin sözlərinə görə, onun ölkəsinin Avropa ilə əməkdaşlığı MDB-nin qalan ölkələrinə qarşı deyil və bu məsələdən münaqişə yaratmaq üçün istifadə olunmamalıdır. N.Timofti Rusiyanın Moldova ilə Aİ arasında Assosiasiya sazişinə görə çaxır idxalına qadağa qoymasından da məyus olduğunu ifadə edib.\nRusiya prezidenti Vladimir Putin isə öz çıxışında Moldova və Ukraynaya xəbərdarlıq edərək deyib ki, onlar Aİ ilə azad ticarət razılaşmasına gedəndə bunun Rusiya ilə ticarət münasibətlərinə necə təsir edəcəyini nəzərə almalı idi.\nPutinin bildirdiyinə görə, o, dəfələrlə təklif edib ki, Aİ ilə azad ticarət razılaşmasının nəticələri təhlil olunsun, bunun Rusiya ilə iqtisadi-ticarət əlaqələrinə necə təsir edəcəyi araşdırılsın. Lakin onun sözlərinə görə, həmin ölkələr bunu etməyiblər, əgər Rusiyanın çağırışı vaxtında eşidilsəydi, problemlər də meydana çıxmazdı.


Vətən sevgisi, şəhidlik zirvəsi... - serqqapisi.az\nVətən sevgisi, şəhidlik zirvəsi...\nNəşr edilib 26.07.2019 09:01 |\nTarixboyu igid, vətənsevər bir xalqın övladı olaraq həmişə şərəfli ölümlə fəxr etmişik. Ölümün gözünə dik baxa bildiyimiz üçün də bu Vətən, bu torpaq, bu yurd nə qədər faciələr yaşasa da, var olmaq haqqını itirməyib... Atalarımız Vətənimizin azadlığı üçün qılınc götürüb, zireh geyinəndə döyüş meydanında şərəfli ölümü, qəti qələbəni arzu ediblər özlərinə. Deyiblər ki, geriyə yol yoxdur, çünki Vətənimizin hər bir qarışında bir şəhid qanı var. Ulularımızın miras qoyub getdiyi əmanətə isə xəyanət etmək olmaz. Beləcə, yüz illər, min illər keçib, xalqımız şəhidləri ilə öz varlığını qoruyub, bu günlərə gəlib çatıb. İgid oğullarımızın qanı ilə sulanan Vətən torpağı qəhrəmanlarının sayəsində varlığını qoruya bilib. O oğullarımız ki onların qanı torpaqlarımız uğrunda tökülüb... Taleyinə şəhidlik zirvəsi yazılan, doğulduğu torpaqdan yüzlərlə kilometr uzaqda “Öncə Vətəndir”, – deyib canından keçən Toğrul Məmmədov da belə igid oğullarımızdan idi.\nToğrul Məmmədov 1988-ci ildə Babək rayonunun Şıxmahmud kəndində ziyalı ailəsində anadan olmuşdu. Orta təhsilinə kənd orta məktəbində başlayan Toğrulun ürəyi hər zaman Vətən eşqi ilə döyünürdü. Elə bu sevgi onun təhsilini 2002-ci ildən Heydər Əliyev adına Hərbi Liseydə davam etdirməyinə səbəb olmuşdu. Liseydə təhsil aldığı illərdə nizam-intizamı və savadı ilə seçilən Toğrul 2005-ci ildə Heydər Əliyev adına Azərbaycan Ali Hərbi Məktəbinə daxil olmuş və 2009-cu ildə oranı leytenant hərbi rütbəsi ilə bitirmişdi. Daha sonra Azərbaycan Respublikası Silahlı Qüvvələrinin Təlim-Tədris Mərkəzində 1 illik ixtisasartırma kursu keçdikdən sonra Ağdam rayonunda yerləşən hərbi hissəyə taqım komandiri təyin edilmişdi.\nDöyüş tapşırıqlarını uğurla yerinə yetirən gənc zabit 2014-cü ilin avqustunda düşmən təxribatının qarşısını alarkən yaralanır. Sağalandan sonra yenidən cəbhəyə qayıdır. 5 il cəbhə bölgəsində xidmət etdiyinə görə xidməti zərurətlə əlaqədar Bakı şəhərində yerləşən hərbi hissəyə təyin olunsa da, cəmi 8 aydan sonra öz istəyi ilə döyüş bölgəsinə qayıdır. Bu, həmin vaxt idi ki, düşmən cəbhəboyu öz fəallığını artırmışdı. Belə bir vaxtda Bakıdan cəbhəyə qayıdan Toğrul Aprel döyüşlərində Ağdam istiqamətində düşmənə sarsıdıcı zərbələr endirən oğullardan biri idi. Dördgünlük zəfər yürüşündə iki mühüm strateji yüksəklik düşməndən azad edilmişdi. Həmin yüksəkliklərə Azərbaycan bayrağı sancıldı.\nƏlbəttə ki, heç bir zəfər, heç bir qalibiyyət itkisiz olmur. Həmin günlərdə qələbə zəfəri yaşamağımız xalqımızın bir an belə, düşünmədən canını Vətəni üçün qurban verməyə hazır olan igid oğulları sayəsində mümkün oldu. Toğrul həmin döyüşdə heç bir xəsarət almamışdı, amma uzun müddət çiyin-çiyinə bir səngərdə döyüşdüyü çox yaxın dostu Nəciməddin Savalanov və gənc zabitin hərbi hissə komandiri Raquf Orucov döyüşlərdə şəhid olmuşdular. Ən yaxın silahdaşının və ona həm ata, həm də komandir olan Raqufun şəhidlik zirvəsinə ucalması Toğrula çox ağır təsir etmişdi. Onların dəfn mərasimində “Sizin qisasınızı alacağam”, – deyəndən cəmi 67 gün sonra, 2016-cı il 14 iyulda Ağdamda düşmən təxribatının qarşısını alarkən şəhid olur, ölümsüzlüyə qovuşur.\nXidməti vəzifəsini qüsursuz yerinə yetirən bir zabit kimi şəhadətindən bir saat öncə təltif olunmuşdu Toğrul – ona kapitan rütbəsi verilmişdi. Sevinmişdi, bütün yaxınlarına: “Növbəti məzuniyyətimə kapitan rütbəli zabit kimi gələcəyəm”, – deyə söz vermişdi. O, bu sevinci cəmi bircə saat yaşaya bildi. Mənfur düşmənin xain mərmisi bu sevinci yarımçıq qoydu...\nAprel döyüşlərindən sonra məzuniyyətə gəlib, ata-anasının məzarını ziyarət edib gedəndə bacısı və qardaşına “Gözünüz yolda qalmasın, tezliklə qəhrəman kimi qayıdacağam”, – demişdi Toğrul. Qəhrəman kimi də qayıtdı. Bir qardaşın yollara dikilən gözlərinə əbədi həsrət çökdü, bir bacının dilində qardaş kəlməsi dondu. Gedərkən dünya boyda sevinc aparmışdı özüylə, qayıdanda Vətən bayrağına bələnib gəldi. Kapitan rütbəsini çiynində daşıya bilməsə də, xalqının onlarla oğlunun çiynində yola salındı son mənzilə.\nYaşasaydı bu gün 31 yaşı olacaqdı. Yaşasaydı… Bu kəlmə çox sönük qalır onun ölümüylə yüksəldiyi zirvənin qarşısında. Çünki şəhidlik bütün yüksəklərdən ucada dayanan bir zirvədir. Bu zirvəyə qalxmaq yalnız müqəddəs amallar uğrunda çarpışan, Vətən və xalq yolunda canını fəda etməkdən çəkinməyən cəsarətli, ləyaqətli insanlara nəsib olur. Bu yüksəkliyə ucalan insanlar ölmürlər, əksinə, ölümləri ilə bir əbədilik qazanırlar. İllər ötüb, qərinələr dolaşsa da, şəhidlər heç vaxt unudulmur, həmişə minnətdarlıq duyğuları ilə yada salınır. Bu gün Toğrulla təkcə ailə üzvləri yox, bütün xalq qürur duyur. Şəhidin doğması, yadı olmaz. Axı kimliyindən asılı olmayaraq, hər bir şəhid Vətən övladlarının qəlbinə düşmüş bir qordur. Elə bir qor ki bu millət yaşadıqca o, işıq saçacaq xalqımızın yoluna, örnək olacaq gələcək nəsillərə…